Γιατί ρε παιδιά; - Κριτικές για Μέντα, Τρίπολη, Ελλάδα - Tripadvisor\nΓιατί ρε παιδιά; - Μέντα\n“Γιατί ρε παιδιά;”\nΌταν άνοιξε το μαγαζί ήταν το ωραιότερο της πόλης. Με την "ανακαίνιση" πριν χρόνια έχασε το στυλ του σε μεγάλο βαθμό, έγινε σαν οποιοδήποτε άλλο. Πριν τον κορωνοιο τα τραπέζια και οι καρέκλες στιβαγμενα το ένα πάνω στο άλλο. Πήγαινα που και που για την ωραία πηχτή σοκολάτα. Την τελευταία φορά που πήγα, είχε δυνατή μουσική τύπου κλαμπ 6 ώρα το απόγευμα με μέσο όρο ηλικίας πελατών τα 45 - 50. Για την ακρίβεια, ακουστική κακοποίηση, όχι μουσική. Γιατί ρε παιδιά;\nΡωτήστε το χρήστη EternalTraveler12345 για το Μέντα\nΟ χώρος είναι όμορφος και περιποιημένος και αναδύει μια χαρούμενη ανέμελη αύρα. Τα προσφερόμενα είδη είναι τίμια, αν και δεν έχουν τίποτα ιδιαίτερο. Είναι κλασικές επιλογές που θα βρεις σε ανάλογα καφέ που διαθέτουν και λίγα σνακ. Επίσης, ίσως έτυχε η ημέρα, αλλά το σέρβις ήταν πολύ κακό. Ο σερβιτόρος, αν και μιλούσε ευγενέστατα, ήταν απίστευτα αργός, και φορούσε μάσκα κάτω από το σαγόνι. Ενώ το μαγαζί δεν ήταν γεμάτο, του πήρε δέκα λεπτά να πάρει την παραγγελία μου, και άλλα δέκα να μου φέρει ένα απλό ουίσκι που ζήτησα. Δεν μου έφερε ποτέ νερό. Υπήρχε νερό στο τραπέζι από την παρέα μου, αλλά εγώ δεν είχα ποτήρι για να πιω. Και όσο τον έβλεπα να μην τηρεί κανένα μέτρο, δεν ήθελα να του ζητήσω να μου φέρει οτιδήποτε... Επίσης, δεν μου έφερε ποτέ κάποιο συνοδευτικό. Υπήρχε στο τραπέζι ένα μπολάκι με τελειωμένα τσόφλια από αυτά τα ψεύτικα πορτοκαλοπράσινα ξηροκάρπια (που δεν τιμούν τα μαγαζιά που επιλέγουν να τα προσφέρουν ως συνοδευτικό... καλύτερα τίποτε από αυτή την αηδία...) αλλά σε εμένα δεν έφερε. Κάποια στιγμή εξαφανίστηκε εντελώς, και ενώ τον ψάχναμε εμφανίστηκε να έρχετε στο μαγαζί καβάλα σε ένα ποδήλατο... Ερασιτεχνισμοί που δεν ταιριάζουν σε σοβαρή επιχείρηση, και είναι κρίμα, γιατί η Μέντα έχει τις προδιαγραφές. Εύχομαι να διορθωθούν οι όποιες ατέλειες και το μαγαζί να βελτιώνεται.\nΡωτήστε το χρήστη evavamar για το Μέντα\n1 Ευχαριστούμε, evavamar\nΝεανικό καφέ ίσως το επικρατέστερο\nΝεανικό καφέ ίσως το επικρατέστερο στις επιλογές των ντόπιων καθώς είναι από τα πρώτα σε πληρότητα σε καθημερινή βάση και σχεδόν όλες τις ώρες της ημέρες. Όμορφο περιβάλλον, φιλικό προσωπικό, άνετα τραπεζοκαθίσματα και σε κεντρικό σημείο! Προσφερει διάφορα σνακ για τις μικρές ληγούρες!\nΡωτήστε το χρήστη Theklach για το Μέντα\nΟ/η FellowTraveler738451, Μάρκετινγκ του Μέντα, έχει απαντήσει σε αυτή την κριτικήΑπαντήθηκε στις 20 Ιουνίου 2020\nΕυχαριστούμε πολύ για τα όμορφα λόγια σας. Πολύ σημαντικό στις μέρες μας αλλά και στις δύσκολες συνθήκες που βιώνουμε όλοι μας, να διαβάζεις τόσο ευγενικά λόγια.\nΕλπίζουμε να σας δούμε σύντομα και πάλι στον χώρο μας.\nΠολύ καλός καφές και η εξυπηρέτηση εξαιρετική,παρόλο που είμασταν απλώς περαστικοί για ένα καφεδάκι στο χέρι! Θα ξαναπάμε όταν ξαναβρεθούμε στην Τρίπολη!\nΡωτήστε το χρήστη maryjanne1986 για το Μέντα\nΟ/η FellowTraveler738451, Μάρκετινγκ του Μέντα, έχει απαντήσει σε αυτή την κριτικήΑπαντήθηκε στις 6 Φεβρουαρίου 2020\nΣας ευχαριστούμε από καρδιάς για τα ζεστά σας λόγια. Ζούμε εποχές όπου ακόμα και ένα όμορφο σχόλιο σπανίζει.\nΟ,τι κάνουμε το κάνουμε με αγάπη και χαιρόμαστε που αυτό φτάνει σε εσάς.\nΣας περιμένουμε και πάλι στο χώρο μας με πολλή χαρά.\nΜια καλή καφετέρια με πολύ πολύ κόσμο. Ότι πήραμε ήταν εντάξει, αλλά δεν μπορώ να καταλάβω πώς αρέσει σε κάποιους τέτοια πολυκοσμία, μπράβο για το μαγαζί αλλά εγώ θα ξαναπάω μόνο όταν υπάρχει κάποια ανεση\nΡωτήστε το χρήστη Γιάννης Τ για το Μέντα\nΣας ευχαριστούμε πολύ που επισκεφτήκατε τον χώρο μας.\nΕμείς θα χαρούμε να σας δούμε κ πάλι.


Ένας θερμός Σεπτέμβρης - Καλύτερη Λαμία\nHome / Unlabelled / Ένας θερμός Σεπτέμβρης\n«Αυτός ο Σεπτέμβρης θα είναι γεμάτος θάρρος και ομορφιά». Έτσι γράφουν στην ιστοσελίδα τους τα μέλη της «Παγκόσμιας Απεργίας για το Κλίμα». Το ρολόι μετρά ανάποδα στην ηλεκτρονική σελίδα «Παρασκευές για το Μέλλον» -μια μαθητική, κυρίως, παγκόσμια πρωτοβουλία. Από τις 20 ως τις 27 Σεπτεμβρίου, προγραμματίζονται 2.500 δράσεις σε 115 χώρες και 1.000 πόλεις σε όλο τον κόσμο -και στην Ελλάδα- με στόχο αυτή να είναι η μεγαλύτερη περιβαλλοντική κινητοποίηση που έχει γίνει ποτέ. Στις 23 Σεπτεμβρίου πραγματοποιείται στη Νέα Υόρκη η Έκτακτη Σύνοδος του ΟΗΕ για το κλίμα. Όσο πιο πολλοί είναι οι διαδηλωτές σε όλο τον πλανήτη, λένε οι οργανωτές, τόσο πιο δυνατά θα ακουστεί στους διαδρόμους των Ηνωμένων Εθνών το μήνυμα: «Το σπίτι μας καίγεται».\nΤα στοιχεία είναι γνωστά. Οι παγκόσμιες εκπομπές αερίων του θερμοκηπίου έχουν φτάσει σε επίπεδα-ρεκόρ. Τα τελευταία τέσσερα χρόνια ήταν τα τέσσερα θερμότερα που έχουν καταγραφεί ποτέ. Ασύλληπτου μεγέθους καταστροφή από τις φετινές πυρκαγιές στον Αμαζόνιο και τη Σιβηρία. Εξαφάνιση άγριων ειδών. Περιβαλλοντικοί πρόσφυγες, «αθέατοι» για τον δυτικό κόσμο. Συνέπειες στη ζωή και την υγεία των πληθυσμών. «Η στάθμη των θαλασσών ανεβαίνει, και αρχίζουμε να βλέπουμε τις απειλητικές για τη ζωή συνέπειες της κλιματικής αλλαγής στην υγεία, με τη ρύπανση του αέρα, τους καύσωνες και τους κινδύνους στην ασφάλεια της τροφής» λέει ο ΟΗΕ. Η συζήτηση δε γίνεται πια για κλιματική αλλαγή, αλλά για κλιματική κρίση.\n«Δε χάνουν μάθημα –αυτό είναι το μάθημα»\nΤον τελευταίο χρόνο πάνω από δύο εκατομμύρια έφηβοι σε όλο τον κόσμο βγήκαν από τα σχολεία τους ζητώντας «κλιματική δικαιοσύνη». Οι ίδιοι είναι που κήρυξαν την 20η Σεπτέμβρη «ιστορική μέρα για μια παγκόσμια κλιματική απεργία». Από τα κυριότερα αιτήματά τους, η μετάβαση από τα ορυκτά καύσιμα στις ανανεώσιμες πηγές ενέργειας -ενώ πρόσφατα προστέθηκε το αίτημα για δίκαιη μετάβαση και δουλειές για τους εργαζόμενους στη βιομηχανία των ορυκτών καυσίμων και τις κοινότητες. Σε κάθε χώρα και περιοχή, τίθενται και τοπικά περιβαλλοντικά ζητήματα. Αλλά αυτή τη φορά, οι νέοι ζητούν από τους ενήλικες να βρεθούν κι αυτοί στο πλευρό τους. Πολλοί ανταποκρίνονται.\n«Είμαστε από διαφορετικές εθνικότητες, παρελθόντα και ηλικίες. Και είμαστε όλοι γονείς. Και όπως οι γονείς παντού, θα κάνουμε ό,τι περνά από το χέρι μας για να διασφαλίσουμε ότι τα παιδιά μας θα μεγαλώσουν ασφαλή και ευτυχισμένα. Είμαστε τρομοκρατημένοι για το τι σημαίνει η όλο και επιδεινούμενη κλιματική κρίση για τα παιδιά μας και εκατομμύρια παιδιά σε όλο τον πλανήτη -πολλά από τα οποία ήδη υποφέρουν από ακραίες ξηρασίες, πλημμύρες και καταιγίδες που όλο και πιο πολύ γίνονται καθημερινότητα στον ραγδαία θερμαινόμενο κόσμο μας.» Αυτά έγραφαν σε ανοιχτή τους επιστολή, ενόψει της κινητοποίησης του περασμένου Μαΐου, δεκάδες γονείς, μεταξύ των οποίων γνωστά πρόσωπα, από τους ηθοποιούς Μάικλ Σιν, Τζουντ Λο και Έμιλι Μόρτιμερ, μέχρι τη συγγραφέα Μάργκαρετ Άτγουντ και τους ποδοσφαιριστές Πίτερ Κράουτς και Γκάρι Λίνεκερ. «Εμπνεόμαστε από τους νέους ανθρώπους που κινητοποιούνται για κλιματική δράση, αλλά δε μπορούμε να αφήσουμε τα παιδιά μας μόνα να διορθώσουν το χάος που οι προηγούμενες γενιές δημιούργησαν.»\nΑπό κάποιους ασκήθηκε κριτική για το ότι μαθητές χάνουν μαθήματα κάθε Παρασκευή για να διαδηλώνουν για το κλίμα. «Διαφωνούμε. Το να διαδηλώνεις στο όνομα της κλιματικής δικαιοσύνης είναι μια ηχηρή επιβεβαίωση του ότι μαθαίνουν: φαίνεται ότι οι νέοι του κόσμου όλον αυτό τον καιρό ακούνε τους δασκάλους τους. Κατανοούν την επιστήμη της παρέμβασης στο κλίμα. Κατανοούν τα μαθήματα της ιστορίας. Παλεύουν με την πολυπλοκότητα των δυνάμεων της αγοράς και τα αληθινά κόστη της ρύπανσης. Στα μαθήματα των ανθρωπιστικών και κοινωνικών επιστημών που διδάσκονται, ακούνε τις φωνές αυτών που ζουν στο περιθώριο, και τιμούν την αξιοπρέπεια και την ανθρωπιά μέσα από τις τέχνες. Είναι βέβαια αναμφισβήτητο ότι οι μαθητές μας -όλοι μας- έχουμε πολλά ακόμα να μάθουμε για την κλιματική καταστροφή και την αδικία. Καθώς η νέα σχολική χρονιά αρχίζει, οι εκπαιδευτικοί έχουμε πολύ νέο υλικό να διδάξουμε. Ο Ιούλιος ήταν ο θερμότερος μήνας στην ιστορία, ο 415ος συνεχής μήνας που ήταν θερμότερος από τον μέσο όρο του 20ου αιώνα. Η Ευρώπη 'ψήθηκε' φέτος το καλοκαίρι, ενώ ο πάγος στην Αρκτική και τη Γροιλανδία έλιωσε με ρυθμό-ρεκόρ. Οι κληρονομιές της αποικιοκρατίας και η παγκόσμια ανισότητα συνεχίζουν να βάζουν μαύρους, σκουρόχρωμους και άλλους περιθωριοποιημένους ανθρώπους στον δρόμο του κινδύνου -τον Ιούνιο εκατοντάδες χωριά στην Ινδία εκκενώθηκαν μπροστά σε μια ιστορική ξηρασία -παρότι είναι οι λιγότερο υπεύθυνοι για την κρίση. Οι καμπάνες του κινδύνου χτυπούν όλο και πιο δυνατά κάθε χρόνο.\nΓι΄αυτό, πάνω από όλους, εμείς οι εκπαιδευτικοί πρέπει να βοηθήσουμε να δυναμώσει το κίνημα για το κλίμα, και η αρχή αυτής της σχολικής χρονιάς είναι μια σημαντική στιγμή. Τα μάτια του κόσμου είναι στους νέους ανθρώπους, που δείχνουν το είδος του οράματος και της αποφασιστικότητας που δεν έχουν ακόμα εμφανιστεί στους διαδρόμους της εξουσίας σε όλο τον κόσμο. Οι μαθητές μας αγαπούν να φωνάζουν, 'Εμείς είμαστε η αλλαγή που περιμέναμε'. Το φθινόπωρο του 2019, δε θα μπορούσαν να έχουν περισσότερο δίκιο. Ρισκάρουμε να χάσουμε την αξιοπιστία μας στα μάτια μιας ολόκληρης γενιάς μαθητών αν δε μπορέσουμε να δράσουμε στηρίζοντας τον καθοριστικό σκοπό της γενιάς τους.» Αυτά έγραφαν στον Guardian εκπαιδευτικοί, λίγα εικοσιτετράωρα πριν από την παγκόσμια κινητοποίηση για το κλίμα.\nΠριν από λίγες μέρες στη Νέα Υόρκη ανακοινώθηκε ότι το πάνω από ένα εκατομμύριο μαθητές των δημόσιων σχολείων μπορούν με γονική συναίνεση να λείψουν στις 20 Σεπτεμβρίου για να διαδηλώσουν.\nΈνα γράμμα-έκκληση στους διευθυντές περισσότερων από 30.000 σχολεία στον κόσμο απευθύνει προσωπικά ο γενικός γραμματέας της Διεθνούς Αμνηστίας Κούμι Ναϊντού. Και τους ζητά να επιτρέψουν στους μαθητές να πάρουν μέρος σε αυτό το χωρίς προηγούμενο κύμα κινητοποιήσεων του Σεπτεμβρίου. «Σας γράφω σήμερα για να σας ζητήσω να μην αποτρέψετε ούτε να τιμωρήσετε τους μαθητές σας που θα πάρουν μέρος στις παγκόσμιες μέρες κινητοποιήσεων από τις 20 ως τις 27 Σεπτεμβρίου. Η κήρυξη επείγουσας ανάγκης για το κλίμα είναι το καθοριστικό ζήτημα ανθρώπινων δικαιωμάτων για αυτή τη γενιά των παιδιών. Οι συνέπειές του θα διαμορφώσουν τις ζωές τους με τρόπους που δε μπορούμε ακόμα να φανταστούμε. Τα παιδιά δεν πρέπει να τιμωρούνται όταν μιλούν δυνατά για τις μεγάλες αδικίες των καιρών μας. Δεν είναι η συμπεριφορά των νέων που πρέπει να αμφισβητούμε. Είναι η δική μας.»\nΗ σύνδεση με τους εργαζόμενους -και το «φαινόμενο Τούνμπεργκ»\nΗ Γκρέτα Τούνμπεργκ είναι η 16χρονη σήμερα σουηδή που «πυροδότησε» τον Αύγουστο του 2018 το παγκόσμιο κίνημα για το κλίμα. Αρχικά προβλήθηκε ως πρότυπο, και μέσα ενημέρωσης την αποθέωναν, για να φτάσει να προταθεί για το Νόμπελ Ειρήνης. Και ενώ επί μήνες είχε μόνο θετική προβολή, σταδιακά άρχισε να αμφισβητείται, να δέχεται επιθέσεις, να σχολιάζεται το ύφος της, το χαμόγελό της -ή η «έλλειψή» του- η έλλειψη επιστημονικής γνώσης της, να ερευνώνται τα κίνητρα και το «οικολογικό αποτύπωμα» της δράσης της, ή η «πολιτική της ορθότητα». Γεγονός είναι ότι συστημικά μέσα ενημέρωσης προέβαλαν από την αρχή την ατομική διαμαρτυρία μιας σουηδής μαθήτριας παρότι συχνά επιλέγουν να μην προβάλλουν πολύ μαζικότερες. «Ένα κορίτσι μόνο ενάντια στο σύστημα», ήταν περίπου η κωδικοποίηση της είδησης, που, σε αυτή της τη μορφή, δεν ήταν καθόλου απειλητική και προσφερόταν ως θέαμα. Όμως, καμιά φορά, είναι «η στιγμή», ένα πρόσωπο ή γεγονός, που χρειάζεται για να πυροδοτήσει μια συλλογική δράση, εκφράζοντας το «πνεύμα της εποχής» -αυτό που ζυμώνεται, χωρίς να φαίνεται. Και εδώ, το ζήτημα δεν είναι η ίδια η 16χρονη ακτιβίστρια, αλλά αυτό που έβαλε σε κίνηση -ηθελημένα ή άθελα. Έτσι, οι κινητοποιήσεις των μαθητών, κάθε Παρασκευή μεγάλωναν και αποκτούσαν τη δική τους «ζωή». Το κίνημα για την προστασία του περιβάλλοντος δυνάμωνε. Παράλληλα, άρχισε να συντελείται μια ποιοτική αλλαγή: λίγο πριν από το καλοκαίρι, οι μαθητές απευθύνθηκαν στους εργαζόμενους, σχεδιάζοντας μια συντονισμένη παγκόσμια δράση για τον Σεπτέμβριο. Και η υπόθεση άρχισε να παίρνει μια νέα διάσταση.\n«Έναν χρόνο πριν, η Γκρέτα Τούνμπεργκ πυροδότησε το φαινόμενο της απεργίας για το κλίμα, με την πρώτη ατομική της απεργία. Αλλά πρόκειται για ένα θορυβώδες, πολυποίκιλο παγκόσμιο κίνημα εκατομμυρίων. Και τα καλύτερα έρχονται. Στις 20 Σεπτεμβρίου, εκατομμύρια θα αφήσουν τα σχολεία, τα σπίτια τους και τους χώρους εργασίας τους για να απαιτήσουν άμεση δράση για να σταματήσει η κλιματική κρίση. Αυτό θα πυροδοτήσει μια εβδομάδα κινητοποιήσεων, οδηγώντας σε μια δεύτερη παγκόσμια απεργία στις 27 Σεπτεμβρίου. Ένα κίνημα εκατομμυρίων γεννιέται. Αλλά αυτό το κίνημα για το κλίμα είναι πολύ μεγαλύτερο από τη Γκρέτα ή οποιοδήποτε μεμονωμένο άτομο. Για παράδειγμα, βλέπουμε μια άνευ προηγουμένου κινητοποίηση από εργαζόμενους και συνδικάτα», γράφει η ιστοσελίδα για το περιβάλλον 350.org.\nΑυτό που μοιάζει να συμβαίνει είναι η συνειδητοποίηση από μεγάλο κομμάτι των νέων ότι οι «μικρές ατομικές δράσεις» δεν είναι αρκετές, και ότι χρειάζεται συλλογική δράση. Το γεγονός ότι απευθύνονται στα συνδικάτα και τους εργαζόμενους για στήριξη υποδηλώνει και μια αλλαγή στον τρόπο σκέψης τους. Ο ακτιβισμός κάθε είδους ανθεί, έγραφαν τον περασμένο Απρίλιο στην εφημερίδα Guardian μέλη του κινήματος βάσης Earth First, που υποστηρίζεται, μεταξύ άλλων, από τον Νόαμ Τσόμσκι και την οργάνωση Extinction Rebellion στη Βρετανία. Αλλά, συμπλήρωναν, «δεν υπάρχει καλύτερος τρόπος να τραβήξεις την προσοχή του κόσμου, και των ισχυρών, από μια γενική απεργία. Μια παλιά και αποτελεσματική στρατηγική, το ιερό δισκοπότηρο του ακτιβισμού. Και αυτές τις κρίσιμες ώρες, δεν υπάρχει αμφιβολία για το ότι μια γενική απεργία χρειάζεται περισσότερο παρά ποτέ. Το να σταματήσεις την παροχή εργατικού δυναμικού, θα αναγκάσει τις κυβερνήσεις και τους γίγαντες της βιομηχανίας να ακούσουν. Δεν υπάρχει τρόπος να αποφύγεις τη συζήτηση όταν κινδυνεύουν να μειωθούν τα κέρδη και η παραγωγή έχει διακοπεί. Κάποιοι θα πουν ότι η εργατική κινητοποίηση φέρνει μεγάλη αναστάτωση. Αυτό ακριβώς είναι το νόημα. Το σύστημα που προκαλεί αυτή την κρίση, πρέπει να αναστατωθεί.»\nΟ βαθμός ανταπόκρισης των ενήλικων, και των εργαζόμενων, είναι ένα ερωτηματικό. Μεγάλα συνδικάτα δηλώνουν ότι στηρίζουν τη δράση, χωρίς, πάντως, να κηρύσσουν απεργίες. Μεγάλες εταιρίες που προχωρούν κατά καιρούς σε δράσεις «εταιρικής ευθύνης», καλούνται να αποδείξουν αν, «ανησυχούν τόσο ώστε να παραβλέψουν την απώλεια παραγωγής, για μια κλιματική κινητοποίηση; Θα δεχτούν να μη δουλέψουν οι εργαζόμενοι;», όπως ρωτούσε το καλοκαίρι αρθρογράφος των Irish Times. Κανείς δε γνωρίζει πόσοι ενήλικες θα απεργήσουν. Εργαζόμενοι εταιριών ανακοινώνουν ότι δε θα εργαστούν, πιέζοντας τις επιχειρήσεις να πάρουν συγκεκριμένα μέτρα για το περιβάλλον, και, εφόσον δεν τους επιτρέψουν να λείψουν, λένε ότι θα κάνουν χρήση της κανονικής τους άδειας.\nΜήπως το πραγματικό πρόβλημα, που οδηγεί σε μέρος των επιθέσεων, είναι η μη προβλεπόμενη εξέλιξη ενός νέου κινήματος;\n«Είμαστε η αλλαγή που περιμέναμε»\nΑπεργία για το κλίμα σημαίνει ότι οι άνθρωποι παντού βγαίνουν από τα σπίτια τους, τα γραφεία τους, τα χωράφια τους, τα εργοστάσιά τους, διαβάζει κανείς στην ιστοσελίδα της κίνησης «Παγκόσμια Απεργία για το Κλίμα». «Όλοι πρέπει να διαταράξουν το 'business as usual'. Σε έναν πλανήτη με τέτοιου μεγέθους ανισότητες, δε θα μπορέσουν όλοι να απεργήσουν ή να συμμετάσχουν. Αλλά μπορούμε όλοι να πάρουμε θέση και να κάνουμε τις φωνές μας να ακουστούν», γράφουν τα μέλη της «ομπρέλας» κινήσεων και συλλογικοτήτων.\n«Η Παγκόσμια Απεργία για το Κλίμα είναι μια κοινή απάντηση από έναν ευρύ συνασπισμό ομάδων, κοινωνικών κινημάτων, μη κυβερνητικών οργανώσεων, συνδικάτων από όλο τον κόσμο. Αλλά αυτοί που τα χειρίζονται όλα αυτά είναι οι νέοι μέσα από τα δικά τους δίκτυα. Θα (μάθουμε να) στεκόμαστε πίσω. Θα αφήσουμε τους νέους στο κέντρο: αυτή δεν είναι μια ευκαιρία να αυξήσουμε τα μέλη μας, αλλά μια ιστορική στιγμή, με οδηγούς τους νέους.»\nΟ λόγος, λοιπόν, σε αυτούς που -είναι σωστό να- στέκονται μπροστά με τον δικό τους τρόπο, μέσω της ανοιχτής επιστολής τον Μάιο, με τις υπογραφές 47 μαθητές από όλο τον κόσμο. Ζητώντας, αντί για λόγια, δράση.\n«Δε μπορούμε να αποτρέψουμε την υπερθέρμανση του πλανήτη μόνοι μας. Μαζί, στις 20 Σεπτεμβρίου, μπορούμε να εξαπολύσουμε μαζική αντίσταση.\nΈχουν περάσει χρόνια συζητήσεων, αμέτρητες διαπραγματεύσεις, κενές συμφωνίες για την κλιματική αλλαγή. Οι πολιτικοί γνωρίζουν για την κλιματική αλλαγή εδώ και δεκαετίες. Έχουν με τη θέλησή τους παραδώσει την ευθύνη τους για το μέλλον μας σε κυνηγούς του κέρδους, των οποίων η αναζήτηση για γρήγορο ρευστό απειλεί την ίδια την ύπαρξή μας. Μάθαμε ότι αν δεν αρχίσουμε να δρούμε για το περιβάλλον, κανένας άλλος δε θα κάνει την πρώτη κίνηση. Εμείς είμαστε η αλλαγή που περιμέναμε.\nΑυτή, είναι η πρόσκλησή μας. Αρχίζοντας στις 20 Σεπτεμβρίου, ξεκινάμε μια εβδομάδα κλιματικής δράσης με μια παγκόσμια απεργία για το κλίμα. Ζητάμε από τους ενήλικες να ενωθούν μαζί μας. Πρόκειται για το πέρασμα γραμμών -να ξεσηκώνεται κανείς οπουδήποτε μπορεί να ξεσηκωθεί. Το ζήτημα δεν είναι να λέει κανείς 'Ναι, αυτό που κάνουν τα παιδιά είναι σπουδαίο, αν ήμουν νέος θα πήγαινα μαζί τους'. Αυτό δε βοηθά, αλλά ο καθένας μπορεί και πρέπει να βοηθήσει. Σήμερα εμείς τα παιδιά πολεμάμε για τους εαυτούς μας, αλλά τόσοι πολλοί από τους γονείς μας είναι απασχολημένοι να συζητούν για το αν οι βαθμοί μας είναι καλοί ή όχι, ή μια νέα δίαιτα ή τι έγινε στο φινάλε του Game of Thrones -την ώρα που ο πλανήτης καίγεται.\nΠρέπει να εξαπολύσουμε μαζική αντίσταση -έχουμε δείξει ότι η συλλογική δράση λειτουργεί. Πρέπει να κλιμακώσουμε την πίεση για να σιγουρευτούμε ότι η αλλαγή θα συμβεί, και πρέπει να την κλιμακώσουμε μαζί. Αυτή είναι η ευκαιρία μας -ενωθείτε μαζί μας αυτόν τον Σεπτέμβρη. Οι άνθρωποι έχουν υψώσει το ανάστημά τους στο παρελθόν για να απαιτήσουν δράση και να φέρουν την αλλαγή. Αν είμαστε πολλοί, έχουμε μια ευκαιρία. Αν μιας νοιάζει, πρέπει να κάνουμε περισσότερα από το να λέμε ότι μας νοιάζει. Πρέπει να δράσουμε. Αυτή δε θα είναι η τελευταία μέρα που θα βγούμε στους δρόμους, αλλά θα είναι μια νέα αρχή. Βασιζόμαστε σε εσάς.»\nΟι επόμενες μέρες θα δείξουν τη δυναμική αυτού του νέου παγκόσμιου κινήματος. Και θα δώσουν σίγουρα χώρο για σκέψη: μπορούν όλα αυτά που ζητούν όσοι διαδηλώνουν, να γίνουν «εντός πλαισίου»; Αλλαγή κλίματος, ή αλλαγή συστήματος; Αυτή θα είναι η «επόμενη ιστορία».\nvia ert.gr https://ift.tt/2IepRBs


Ο Πολάκης στηρίζει τον Καμμένο - DailyPost.gr\nΜε αφορμή τη δήλωση του Ν. Ανδρουλάκη ότι δεν δέχεται μαθήματα προοδευτισμού από τον Αλ. Τσίπρα, ο βουλευτής Χανίων του ΣΥΡΙΖΑ Παύλος Πολάκης ξέσπασε με μια ανάρτηση στην οποία θυμίζει τη συγκυβέρνηση ΝΔ-ΠΑΣΟΚ-ΛΑΟΣ και εξαίρει τη στάση του Πάνου Καμμένου που δεν συνέπλευσε τότε αλλά έφυγε από τη ΝΔ.\nΗ επισήμανση του Π. Πολάκη έχει ενδιαφέρον δεδομένου ότι ο πρώην αντιπρόεδρος της κυβέρνησης Τσίπρα ποζάρει με σοβιετικό καπέλο και ενώ στην Κουμουνδούρου προσπαθούν να ξεχάσουν πόσο κοντά βρέθηκαν μαζί του.\nΈχω την εντύπωση πως όταν ήσουν Γραμματεας του ΠΑΣΟΚ συνεργαστήκατε με Σαμαρά και Καρατζαφερη!!\nΆσε τον Καμμένο κατά μέρος ,αυτός δεν τους κράτησε φανάρι τότε,έφυγε! https://t.co/IJds0oJjVY\n— Παυλος Πολακης (@pavpol2222) April 6, 2022


Αποφράξεις με κάμερα Σεπόλια, Έλεγχος με κάμερα Σεπόλια: Καλέστε την εταιρεία ΣΤΕΡΓΙΟΣ με τις καλύτερες τιμές στην αγορά και υψηλό επαγγελματισμό.\nΟι διαγνώσεις με κάμερα θα δώσουν στα Σεπόλια ή σε οποιοδήποτε σημείο μας καλέσετε μόνιμη λύση στο πρόβλημά σας.\nΤιμοκατάλογος διάγνωση με κάμερα Σεπόλια: Φθηνές τιμές!\nΕνδεικτικός τιμοκατάλογος για διάγνωση με κάμερα Σεπόλια\nΔιάγνωση με κάμερα Σεπόλια από: 60€\nΓια Διάγνωση με Κάμερα στα Σεπόλια καλέστε να πάρετε προσφορά γνωριμίας!\nΘέλω Καθαρισμό δικτύου αποχέτευσης μετά από Διάγνωση με κάμερα στα Σεπόλια. Τι να κάνω;\nΓιατί Έλεγχο με κάμερα Σεπόλια από μας;


Κοπή κερασιών. Πώς και πότε να κλαδέψετε τα κεράσια;\nΤο κλάδεμα κερασιών είναι μια σημαντική διαδικασία, που επηρεάζει την ορθή ανάπτυξη του δέντρου, διαμορφώνει το στέμμα του και, ως αποτέλεσμα, την ικανότητα να αποφέρει άφθονα φρούτα για πολλά χρόνια. Δυστυχώς, πολλοί άνθρωποι κλαδεύουν τα κεράσια σε λάθος χρόνο και με λάθος τρόπο. Λοιπόν, δείτε πότε να κλαδέψετε τα κεράσια και ποια μέθοδος κλαδέματος είναι η καλύτερη για αυτά τα δέντρα. Πώς να κλαδέψετε μικρά και καρποφόρα κεράσια ; Πώς μοιάζει η κοπή για να αναζωογονήσει την κοπή παλαιών κερασιών ; Πώς να κάνετε κοπή κερασιού το καλοκαίρι ;\nΤο κλάδεμα των κερασιών είναι σημαντικό για τη διατήρηση της συνήθειας του δέντρου και της άφθονης καρποφορίας\nΠότε να κλαδεύετε τα κεράσια\nΤα νεαρά, πρόσφατα φυτευμένα κεράσια κόβονται την άνοιξη, αμέσως μετά τη φύτευση, για να σχηματίσουν τις κορώνες τους. Για παλαιότερα δέντρα, η κύρια ημερομηνία κοπής για τα κεράσια είναι το καλοκαίρι, μετά τη συγκομιδή φρούτων (συνήθως στα τέλη Ιουλίου ή το πρώτο μισό του Αυγούστου). Στη συνέχεια, οι πληγές μετά την κοπή των κερασιών επουλώνονται γρηγορότερα και υπάρχει μικρότερος κίνδυνος μόλυνσης του φλοιού και του ξύλου από μύκητες και βακτήρια. Η θερινή κοπή κερασιού είναι συνήθως καλύτερη από την κοπή της άνοιξης. Επομένως, είναι το αντίθετο, για παράδειγμα, των αχλαδιών και των μηλιάς, τα οποία κλαδεύονται κυρίως στις αρχές της άνοιξης ή ακόμα και στο τέλος του χειμώνα.\nΠρέπει πάντα να κόβουμε τα κεράσια όταν ο καιρός είναι καλός, σε ξηρές και ηλιόλουστες μέρες. Στη συνέχεια, υπάρχει ο χαμηλότερος κίνδυνος μετάδοσης μυκητιακών ασθενειών, η εξάπλωση των οποίων προωθείται από την υγρασία και τη βροχή.\nΠροειδοποίηση! Αμέσως μετά την κοπή του κερασιού, οι πληγές στα κλαδιά πρέπει να καλύπτονται με αλοιφή κήπου ή γαλάκτωμα με την προσθήκη μυκητοκτόνου. Λόγω του γεγονότος ότι το ξύλο κερασιάς και ο φλοιός μολύνονται εύκολα τόσο από μύκητες όσο και από βακτήρια που προκαλούν βακτηριακό καρκίνωμα οπωροφόρων δένδρων, το βακτηριοκτόνο παρασκεύασμα Miedzian 50 WP συνιστάται ως προσθήκη στο γαλάκτωμα.\nΚοπή κερασιών μετά τη φύτευση\nΜετά τη φύτευση, τα μικρά κεράσια κόβονται πολύ έντονα, επειδή συνήθως έχουν πάρα πολλούς βλαστούς, οι οποίοι επίσης αναπτύσσονται με απότομη γωνία προς τα πάνω. Αν και δεν κόβονται, θα αποφέρουν καρπούς μερικές φορές τον πρώτο χρόνο μετά τη φύτευση, αλλά γρήγορα θα γίνουν υπερβολικά πυκνοί, τα κλαδιά που αναπτύσσονται έντονα προς τα πάνω θα είναι στο μέλλον ευαίσθητα σε κατάγματα κάτω από το βάρος των φρούτων και δεν θα υπάρχει σαφής αγωγός, ο οποίος θα εμποδίσει τον περαιτέρω σχηματισμό της κερασιάς .\nΌταν αρχίζουμε να κόβουμε κεράσια μετά τη φύτευση , επιλέγουμε ένα σουτ που θα σας καθοδηγήσει (συνήθως το πιο παχύ και ψηλότερο κλαδί στο κέντρο της κορώνας, που μεγαλώνει σχεδόν κάθετα προς τα πάνω, κυριαρχώντας στα πλάγια). Αυτός ο βλαστός δεν κλαδεύεται καθόλου καθώς συχνά τελειώνει με έναν πολύτιμο μπουμπούκι φύλλων. Τα υπόλοιπα πλευρικά κλαδιά κόβονται πολύ κοντά, αφήνοντας μόνο 1-3 μπουμπούκια από τη βάση τους. Οι επόμενοι βλαστοί της άνοιξης θα αναπτυχθούν από τους σπόρους που άφησαν την επόμενη άνοιξη σε μια οριζόντια και ελαφρώς πλάγια γωνία.\nΑφαιρέστε πλήρως όλους τους βλαστούς που μεγαλώνουν έως και 40 cm πάνω από το έδαφος, επειδή αυτά τα κλαδιά θα είναι πολύ χαμηλά.\nΨεκασμός κερασιών. Πότε και τι να ψεκάσετε κεράσια;\nΤα κεράσια φρούτα συχνά γίνονται σκουλήκια ή σαπίζουν στα δέντρα. Αυτός είναι ο λόγος για τον οποίο ο ψεκασμός των κερασιών με προστατευτικά παρασκευάσματα είναι τόσο σημαντικός, καθώς θα αποφύγουν τις απώλειες απόδοσης. Δείτε πότε και τι να ψεκάσετε κεράσια για να πάρετε πολλά υγιή φρούτα από τα δέντρα. Περισσότερο...\nΚοπή νεαρών κερασιών\nΓια τα επόμενα 4 χρόνια, το κλάδεμα των νεαρών κερασιών θα πρέπει να είναι πολύ μέτριο, έτσι ώστε να υπερβάλλεται ελαφρώς η κορώνα του δέντρου και να αποφευχθεί να γίνει πολύ πυκνή. Για το σκοπό αυτό, μετά τη συγκομιδή του καρπού, κόβονται παλιά κλαδιά και νεαροί βλαστοί κρέμονται κάτω από το έδαφος, επικαλύπτονται, δείχνουν προς το κέντρο της κορώνας, μεγαλώνουν πάρα πολύ προς τα πάνω και ανταγωνίζονται τον οδηγό, κατεστραμμένο ή με συμπτώματα ασθένειας. Κατά μέσο όρο, για να φωτιστεί επαρκώς το στέμμα του κερασιού , πρέπει να κοπούν περίπου το 1/5 όλων των βλαστών. Μερικές φορές, όταν το δέντρο μεγαλώνει υπερβολικά προς τα πάνω, αξίζει επίσης να κόψετε την κορυφή έτσι ώστε τα επόμενα χρόνια να είναι ακόμα δυνατό να συλλέξετε τα φρούτα με την υψηλότερη ανάπτυξη.\nΦροντίδα για οπωροφόρα δέντρα μετά τη φύτευση\nΗ σωστή φροντίδα των οπωροφόρων δέντρων μετά τη φύτευση έχει τεράστιο αντίκτυπο στην περαιτέρω ανάπτυξη, απόδοση και υγεία τους. Τα πρόσφατα φυτευμένα δέντρα πρέπει να διαθέτουν τις κατάλληλες συνθήκες για ανάπτυξη, έτσι ώστε η ανάπτυξή τους να είναι δυνατή και να είναι δυνατή η γρήγορη διαμόρφωση στεφάνης δέντρου με μεγάλη περιοχή καρποφορίας. Ως εκ τούτου, είναι εξαιρετικά σημαντικό να κλαδεύετε σωστά τα οπωροφόρα δένδρα μετά τη φύτευση, να τα γονιμοποιήσετε και μια σειρά από άλλες θεραπείες. Περισσότερο...\nΚοπή παλαιών κερασιών\nΤο κλάδεμα των μεγαλύτερων κερασιών που έχουν ήδη ξεπεράσει την ηλικία των 5 ετών από τη φύτευση θα πρέπει να είναι πιο έντονο. Σε τέτοια δέντρα, είναι απαραίτητο να αναζωογονηθεί η κερασιά , γιατί τα κεράσια αποδίδουν καλύτερα στα νεότερα κλαδιά (ετήσια και διετή). Αφορά λοιπόν τη συντόμευση των παλαιότερων κλαδιών και την ενθάρρυνση του δέντρου να παράγει μεγάλο αριθμό νέων βλαστών. Για το σκοπό αυτό, τα παλιά κλαδιά συντομεύονται κατά περίπου 1 - 1,5 μ. Συντομεύουμε μόνο μερικά από αυτά, ώστε να μην εξασθενήσουν τα φρούτα του κερασιού. Θα κόψουμε τα υπόλοιπα παλιά κλαδιά σε ένα χρόνο.\nΤο κλάδεμα των παλαιών κερασιών με οδηγό απαιτεί επίσης περικοπή αποκατάστασης κάθε λίγα χρόνια. Πρόκειται για την πλήρη κοπή παλαιών κλαδιών που έχουν περάσει την ηλικία των 4, αφήνοντας μόνο νεαρά κλαδιά και ετήσια βλαστάρια. Σε αυτήν την περίπτωση, ο οδηγός παραμένει άθικτος και τα κλαδιά "αντικαθίστανται" με νέα. Οι παλιές βλαστοί κόβονται λίγα εκατοστά από τον οδηγό. Νέοι, νέοι βλαστοί θα αναπτυχθούν από τα μανταλάκια που αφήνονται πίσω.


«Μπορεί να γυρίσει ο Μπόγιαν» - NewsIt.com.cy\nΤελευταία ενημέρωση: 30.12.2012 | 17:52\n«Μπορεί να γυρίσει ο Μπόγιαν»\nΠιθανή θεωρεί την επιστροφή του Μπόγιαν Κρκιτς στην Μπαρτσελόνα το 2013 ο πατέρας του παίκτη, σύμφωνα με δηλώσεις του σε ραδιοφωνικό σταθμό.\nΟ νεαρός επιθετικός παραχωρήθηκε στη Ρόμα το 2011, αλλά φέτος αγωνίζεται ως δανεικός στη Μίλαν. Ωστόσο, οι Καταλανοί διατηρούν το δικαίωμα να τον φέρουν πίσω στο «Καμπ Νόου».\n«Εχει το προνόμιο να ανήκει σε δύο από τις μεγαλύτερες ομάδες του κόσμου. Κανείς δεν μπορεί να αποκλείσει το ενδεχόμενο επιστροφής του στην Μπαρτσελόνα. Τα προβλήματα που είχε με τον Πεπ Γκουαρντιόλα ανήκουν στο παρελθόν, ενώ με τον νυν προπονητή της ομάδας Τίτο Βιλανόβα υπήρχε ανέκαθεν καλή σχέση και αμοιβαία εκτίμηση», υποστήριξε ο πατέρας του Μπόγιαν.


Γιατί τo νέο PEUGEOT 308TCR κοστίζει πάνω από 109.000 ευρώ | Star.gr\nΓιατί τo νέο PEUGEOT 308TCR κοστίζει πάνω από 109.000 ευρώ\nΠου θα κάνει «ποδαρικό»\nΕνημερώθηκε: 15.07.18, 18:13\nΤο νέο PEUGEOT 308TCR τοποθετείται πάνω από τα PEUGEOT 208 Racing Cup και PEUGEOT 308 Racing Cup, τα οποία παραμένουν στην ενεργό δράση. Το πλαίσιο, ο κινητήρας, το κιβώτιο ταχυτήτων και η αεροδυναμική της σπορ έκδοσης του PEUGEOT 308 είναι σύμφωνα με τις προδιαγραφές του TCR και των αγώνων της παγκόσμιας διοργάνωσης που διεξάγεται στην Γερμανία (VLN), στην Ισπανία (CER), στο Βέλγιο (BGDC), στην Ιταλία (CITE) και σε άλλα 24H Series πρωταθλήματα. Το PEUGEOT 308TCR βασίζεται στο PEUGEOT 308 Racing Cup, αλλά με μία διαφορετική και πιο απαιτητική φιλοσοφία υψηλών επιδόσεων. Ο 1.6 THP κινητήρας αποτελεί πρότυπο αναλογίας και μετά από πολλές αναβαθμίσεις στην εισαγωγή, την εξαγωγή και το σύστημα υπερτροφοδότησης, το 4-κύλινδρο μοτέρ αποδίδει 350 hp και 420 Nm ροπής από τις 3.000 σ.α.λ. έχοντας την δυναμική για να καλύψει 5.000 χιλιόμετρα, σχεδόν τα διπλάσια από όσα απαιτεί μία σεζόν στο Πρωτάθλημα WTCR! Το PEUGEOT 308TCR εφοδιάζεται με ένα ειδικής σχεδίασης 6-τάχυτο σειριακό κιβώτιο με έλεγχο από διακόπτες στο τιμόνι και σε σχέση με το αντίστοιχο του PEUGEOT 308 Racing Cup διαθέτει υψηλότερη ανθεκτικότητα. Χάρη στα μεγαλύτερα μετατρόχια και την ειδική ρύθμιση της ανάρτησης, με ρυθμιζόμενες αντιστρεπτικές ράβδους μπροστά και πίσω, το PEUGEOT 308TCR έχει ένα ασυναγώνιστο αβαντάζ στις στροφές παρουσιάζοντας πολύ υψηλά περιθώρια πρόσφυσης. Παράλληλα, οι πολλαπλές ρυθμίσεις (χαμήλωμα αμαξώματος, μετατρόχια, κάμπερ κ.α.) γίνονται εύκολα και γρήγορα για προσαρμογή σε κάθε πίστα και σε κάθε οδηγικό στιλ. Το σύστημα πέδησης του PEUGEOT 308TCR αποτελείται αεριζόμενα δισκόφρενα μπροστά διάστασης Ø 378x34 χλστ. με 6-πίστονες δαγκάνες και δίσκους πίσω διάστασης Ø 270x12 χλστ. με 2-πιστονες δαγκάνες.


Η εισαγωγή φοιτητή σε μεταπτυχιακό πρόγραμμα σπουδών επιπέδου μάστερ ή διδακτορικού, γίνεται μόνο μετά από την προκήρυξη των εγκεκριμένων θέσεων. Τα ελάχιστα κριτήρια αξιολόγησης και κατάταξης των υποψηφίων είναι:\nΠροηγούμενη πανεπιστημιακή κατάρτιση σε κατάλληλο αντικείμενο και βαθμολογία σχετικών πτυχίων – ακαδημαϊκό υπόβαθρο.\nΣυνέντευξη (εάν προβλέπεται από τους εσωτερικούς κανόνες των τμημάτων).\nΓραπτή εξέταση (εάν προβλέπεται από τους εσωτερικούς κανόνες των τμημάτων)\nΥποβολή προκαταρκτικής ερευνητικής πρότασης για εισαγωγή σε διδακτορικό πρόγραμμα σπουδών (εάν προβλέπεται από τους εσωτερικούς κανόνες του Τμήματος)\nΆλλα κριτήρια που θα υιοθετηθούν από το κάθε τμήμα ξεχωριστά.\nΕπίπεδα γνώσης της αγγλικής γλώσσας για φοίτηση σε μεταπτυχιακά προγράμματα\nΣύμφωνα με το Φορέα Διασφάλισης και Πιστοποίησης της Ποιότητας της Ανώτερης Εκπαίδευσης (ΔΙΠΑΕ), για εισαγωγή σε αγγλόφωνα προγράμματα σπουδών μεταπτυχιακού επιπέδου, η πιστοποιημένη γνώση της αγγλικής γλώσσας είναι απαραίτητη προϋπόθεση.\nΓια τα προγράμματα μεταπτυχιακού επιπέδου απαιτείται «Πολύ Καλή Γνώση» της Αγγλικής σε επίπεδο Β2- C1 του Κοινού Ευρωπαϊκού Πλαισίου Αναφοράς του Συμβουλίου της Ευρώπης. Σύμφωνα με το επίπεδο αυτό, ο χρήστης μπορεί να κατανοήσει ένα ευρύ φάσμα απαιτητικών, μακρoσκελών κειμένων και να αναγνωρίσει σημασίες που υπονοούνται. Μπορεί να εκφραστεί άνετα και αυθόρμητα χωρίς να φαίνεται συχνά ότι αναζητά εκφράσεις. Μπορεί να χρησιμοποιεί τη γλώσσα ευέλικτα και αποτελεσματικά για κοινωνικούς, ακαδημαϊκούς και επαγγελματικούς σκοπούς. Μπορεί να παραγάγει σαφή, καλά διαρθρωμένα, λεπτομερή κείμενα για σύνθετα θέματα, επιδεικνύοντας ελεγχόμενη χρήση οργανωτικών σχημάτων, συνδετικών στοιχείων και μηχανισμών συνοχής.\nΠΙΝΑΚΑΣ: Αντιστοιχίες αποτελεσμάτων διεθνών εξετάσεων με το Κοινό Ευρωπαϊκό Πλαίσιο Αναφοράς\nΛάβετε υπόψη ότι ορισμένες βαθμολογίες παραμένουν έγκυρες μόνο για δύο χρόνια. Εάν προτίθεστε να υποβάλετε αίτηση χρησιμοποιώντας ένα πιστοποιητικό που αποκτήθηκε πριν από δύο χρόνια, θα χρειαστεί να επαναλάβετε την εξέταση.


Χριστός και γυναίκα στην Αποκάλυψη του Ιωάννη : CaptainBook.gr - Το πιο ενημερωμένο ηλεκτρονικό βιβλιοπωλείο.\n(Η βιβλική μεταφορά του γάμου και οι μεταμορφώσεις της)\nΜια νέα μελέτη στην Αποκάλυψη του Ιωάννου, καρπός έρευνας και μακροχρόνιας επιστημονικής ενασχόλησης του πανεπιστημιακού καθηγητή και θεολόγου Κωνσταντίνου Ι. Μπελέζου με το ποιητικότερο βιβλίο της Καινής Διαθήκης.\nΗ εν λόγω μελέτη, γραμμένη με γνώση και χάρη, αξιοποιεί την παλαιότερη χριστιανική παράδοση, τη σύγχρονη ερμηνευτική και τη σχετιζόμενη με την Αποκάλυψη λογοτεχνική παραγωγή. Απευθύνεται, χωρίς υπερβολές ή περιττολογίες, τόσο στους ειδικούς όσο και στο ευρύτερο αναγνωστικό κοινό.\nΤαξινόμιση DDC: 241.63 (Γάμος - Ορθόδοξη Ανατολική Εκκλησία), 228 (Βίβλος. Κ.Δ. Αποκάλυψη του Ιωάννη - Κριτική, ερμηνεία κλπ)\nISBN (10ψήφιο): 960-6880-35-4


«Καλώς ή κακώς, στην εποχή που ζούμε, οι επαγγελματίες αθλητές κοιτούν πρώτα απ' όλα την επιβίωσή τους. Δεν ξέρω αν θα με πει κάποιος υπερβολικό, αλλά εγώ εισπράττω ότι η Κηφισιά αυτή τη στιγμή είναι ο πιο ελκυστικός προορισμός στην Α1, μετά τις δύο μεγάλες ομάδες. Η διοίκηση της ομάδας έδωσε τα διαπιστευτήρια της, με συνέπεια και σοβαρότητα και αυτή τη στιγμή έφτιαξε «καλό όνομα», με αποτέλεσμα όλοι να την αντιμετωπίζουν με σεβασμό. Κι αφού το κατακτήσαμε πρέπει να συνεχίσουμε έτσι».\nΠάλι σούπερ ο Πόποβιτς στην Κηφισιά!\nΟ Πέταρ Πόποβιτς έκλεισε σήμερα τα 18 του χρόνια(13/09/1996) και το γιόρτασε ...\nΥποχρεωτική είναι για τον Πανελευσινιακό η νίκη επί της Νέας Κηφισιάς, ...


Δείπνο για τον Πρόεδρο του Ισραήλ: Το "πηγαδάκι" Τσίπρα - Μητσοτάκη και η υπέρλαμπρη Μπέτυ Μπαζιάνα\nNewsIT Πολιτικη Δειπνο για τον Προεδρο του Ισραηλ: Το “πηγαδακι” Τσιπρα – Μητσοτακη και η υπερλαμπρη Μπετυ Μπαζιανα\nΤο “παρών” έδωσαν ο Αλέξης Τσίπρας με την σύντροφο του Μπέτυ Μπαζιάνα, ο Κυριάκος Μητσοτάκης με την σύζυγο του Μαρέβα, ο Δημήτρης Αβραμόπουλος, ο Γιάννης Μπουτάρης, ο Βαρδής Βαρδινογιάννης με την σύζυγο του Μαριάννα και άλλοι.\nΜάλιστα, ο Αλέξης Τσίπρας και ο Κυριάκος Μητσοτάκης άφησαν τις πολιτικές κόντρες τους στην άκρη και έκαναν πηγαδάκι μαζί με τον Δημήτρη Αβραμόπουλο και τον Γιάννη Μπουτάρη. Οι δυο τους, όπως βλέπετε στις φωτογραφίες, γέλασαν με την ψυχή τους ακούγοντας τις ιστορίες του κ. Αβραμόπουλου.\nΕκθαμβωτική Μπέτυ Μπαζιάνα\nΓια ακόμη μία φορά, η Μπέτυ Μπαζιάνα κατάφερε να κλέψει τις εντυπώσεις επενδύοντας σε ένα κλασικό κομμάτι. Η κ. Μπαζιάνα επέλεξε για την περίσταση ένα μαύρο midi φόρεμα από βελούδο, το οποίο είχε εντυπωσιακή λαιμοκοψή “καρδιά” που άφηνε ακάλυπτους τους ώμους της. Το φόρεμα συνδύασε με μαύρες γόβες, μαύρο ζωνάκι στη μέση και μαύρο clutch. Τα μαλλιά της ήταν χαλαρά πιασμένα ενώ στα τελειώματα τους έκαναν χαλαρές μπούκλες, ενώ την εμφάνιση της ολοκλήρωσε με ένα διακριτικό κόσμημα στο λαιμό της και κατακόκκινο κραγιόν.\nΕΙΔΗΣΕΙΣΜΠΕΤΥ ΜΠΑΖΙΑΝΑΜΠΕΤΥ ΜΠΑΖΙΑΝΑ ΜΑΡΕΒΑ ΜΗΤΣΟΤΑΚΗΜΠΕΤΥ ΜΠΑΖΙΑΝΑ ΡΟΥΧΑΜΠΕΤΥ ΜΠΑΖΙΑΝΑ ΣΤΥΛΤΣΙΠΡΑΣ ΜΗΤΣΟΤΑΚΗΣ


Published: Friday, 13 August 2021 19:11\nΑυτό δεν μπορεί να το χωνέψει ο εκδότης μου. Και κάθε τρεις και λίγο με παίρνει στο σταθερό μου, εκείνο το μαύρο με το καντράν ενθύμιο από τον πατέρα μου που δούλευε στον ΟΤΕ και που ο μέσος χίπστερ πληρώνει στο Μοναστηράκι ένα κατοστάευρο για να το έχει στο καθιστικό του φυσικά χωρίς να είναι συνδεδεμένο και που οι κάτω των τριάντα δεν ξέρουν πως να καλέσουν έναν αριθμό από αυτό, ζητώντας ενημέρωση για το τρίτο μου βιβλίο. Αρχικά μου κάνει εντύπωση πως ακόμα με ψάχνει και δεν με έχει στείλει στον διάολο μιας και τα δυο πρώτα πονήματα μου μετά βίας πούλησαν τριακόσια αντίτυπα -μαζί-, αλλά ΟΚ, δικά του είναι τα λεφτά , δικά του και τα μεράκια.\nΤην τρίτη μέρα από ντροπή και μόνο το σήκωσα και πριν προλάβω να του πω κάποια φτηνή δικαιολογία ή να του στείλω ένα ακόμα αρχείο στο μέιλ του με μισοτελειωμένη υπόθεση αλλά με άλλο τίτλο για να τον ξεγελαστώ έστω και προσωρινά πριν το ανοίξει, αυτός με ευχαρίστησε για την καινούργια ιστορία που του έστειλα χτες το βράδυ.\nΔεν ξαφνιάστηκα. Λέω τρολάρει ο μαλάκας, επικρότησα και σκέφτηκα «καλά κάνει παίζει μπαλίτσα και αυτός στο γήπεδο μου» άρα ολοκλήρωσα την σκέψη μου; καθώς αυτός συνέχισε να μου μιλάει για την ιστορία και κάποιες λεπτομέρειες που ήθελε αποσαφήνιση και φυσικά δεν μπορούσα να τον βοηθήσω, θα χάσει πανηγυρικά μέσα στο «σπίτι» μου. Κλείνοντας το τηλέφωνο πήγα προς τον υπολογιστή μου να τσεκάρω τα μέιλ μου. Άνοιξα το pc και εκείνη την ώρα χτύπησε το θυροτηλέφωνο. Απάντησα, ήταν ο ταχυδρόμος και είχε γράμμα για μένα, γράμμα όχι δέμα από κούριερ κάτι που με ενθουσίασε είχε αιώνες να κάνω γράμμα. Κάθε βδομάδα μου έρχεται πακέτο με δίσκους, σιντί και βιβλία για κριτική ή από αγορές που πραγματοποιώ μέσω Ίντερνετ αλλά εδώ και χρόνια είχα να παραλάβω κάποιο γράμμα. Κατέβηκα πήρα την αλληλογραφία από τον χαμογελαστό ταχυδρόμο που μου παρέδωσε αρκετούς λογαριασμούς ένα πακέτο από τον φλόγα που παρήγγειλε βινύλια ο Γιάκ και ένα δέμα από Σουηδία με όλα τα εφτάρια των Iron Lamb όπου στο όνομα παραλήπτη έγραφε με λατινικούς χαρακτήρες To: Μalakas το όνομα και επίθετο μου και δίπλα μέσα σε εισαγωγικά “Katse ston Fourno”. Τελευταίο το γράμμα. Αποστολέας Μάγος Μέρλιν. Γέλασα.\nΑνέβηκα στον διαμέρισμα μου στον τέταρτο με τα πόδια αφού η γριούλα του τρίτου δεν δεχόταν άλλον μέσα στο ασανσέρ λόγω κόβιντ άλλωστε δεν είχα μάσκα μαζί μου και δεν κάτσαμε να το συζητήσουμε πολύ• λίγη γυμναστική είναι πάντα ευπρόσδεκτη.\nΚάθισα στον ανοιχτό υπολογιστή και έψαξα για το εν λόγω μέιλ. Δεν βρήκα κάτι στα σταλμένα ούτε στον κάδος ανακύκλωσης. Τι στο διάολο από που το έστειλα; ΑΝ το έστειλα έτσι;\nΠήρα τηλέφωνο τον Γιάννη από το Merlin’s την ώρα που άνοιγα τον φάκελο και διάβαζα το «γράμμα από τον Μάγο». Πολύ περιεκτικά και λακωνικότατα σε 11 λέξεις εκ των οποίων η μια επαναλαμβανόταν άλλες τρεις φορές μου έγραφε: “Αγαπητέ Γιώργο, μετά την συνάντηση μας ελπίζω να κατάλαβες πως ότι κατάλαβες κατάλαβες, κατάλαβες;”\nΠήρα τηλέφωνο τον Καστανάρα.\n- Καλημέρα Γιάννη, πήρα το γράμμα σου ή μήπως το έστειλε ο Δημήτρης;\n- Καλημέρα, μέταλλο, ποιο γράμμα;\n- Πώωω, όρεξη για πλάκα έχετε σήμερα όλοι σας, του απάντησα.\n- Ειλικρινά δεν σε πιάνω, συνέχισε και καθώς μου εξηγούσε πως δεν είχε κανένα λόγο να επικοινωνήσει γραπτά, αφού μπορούσε να στείλει ένα μήνυμα στο μέσεντζερ αν ήθελε κάτι, νόμιζα θα έπαιζε κάποιο τραγούδι ή θα περνούσαμε σε διαφημίσεις αφού τέτοιες φωνές σαν την δικιά του εγώ προσωπικά έχω συναντήσει μόνο στο ραδιόφωνο.\nΒαρέθηκα να πάρω πίσω τον εκδότη και ντύθηκα να πάρω μια εφημερίδα και ένα καφέ πριν ξεκινήσω να ανεβάζω νέα για το περιοδικό.\nΑνάμεσα σε θανάτους ροκ σταρ και καλλιτεχνών όλων των ηλικιών είτε από γηρατειά είτε από ναρκωτικά είτε από κάποια κωλοασθένεια υπήρχαν κάποια ανιαρά καινούργια κομμάτια για το τμήμα των νέων, άλλη μια βαρετή μέρα που κάποια μετάφραση θα έκανε ακόμα πιο άσχημη, όποτε σηκώθηκα από τον υπολογιστή και πήγα στο στερεοφωνικό να ακούσω ένα από τα βινύλια του Ψηλού άλλωστε πάντα μου άρεσε να του χαλάω την ευχαρίστηση να ανοίγει αυτός τα “δώρα» του.\nΔεν ξέρω ποιου είδους δυσλεξία ή απλά συνειρμικά με έκαναν να περιμένω στο πακέτο το κάποιο άλμπουμ των Sacrifice (το Forward to Termination θα ήτανε τέλεια επιλογή) ή το ομώνυμο EP των Sortilege πάντως εκείνο το πρωί άκουσα ολόκληρα τα 7” των Iron Lamb, Peskycostal Preaching και Backstabbers / The Angel Of Death, από 2 φορές και σχεδόν όλη την πρώτη πλευρά του Lost in the Beauty You Slay των Sacrilege αλλά πριν σηκωθώ να αλλάξω πλευρά αποκοιμήθηκα.\nΒρέθηκα στην Αλμερία καβαλώντας ένα άσπρο άλογο που έτρεχε καμαρωτό και αγέρωχο από την υπερβολική ζέστη και τον καυτό ήλιο και χαζεύοντας το άγριο τοπίο της ερήμου με τα επιβλητικά βράχια και το εντυπωσιακό φρούριο Αλκαθάβα άθελα μου πέρασα μέσα στα γυρίσματα μια ισπανικής τηλεοπτικής σειράς του Νέτφλιξ στο Western Leone διακόπτοντας άγαρμπα το φιλμάρισμα. Ζήτησα ευγενικά να με συγχωρήσουν και έφυγα χωρίς να δω πως λίγα μέτρα πιο κει υπήρχε μια ταμπέλα πως έδειχνε Βαλένθια 344 χλμ, Σεβίλλη 320 χλμ και 1964 σε 1 χιλιόμετρο.\nΔιέσχιζα κάτω από τον καυτό μεσογειακό ήλιο την Έρημο Ταμπέρνας καλπάζοντας σε πιο χαλαρούς ρυθμούς σταθήκαμε μετά από λίγο για νερό εγώ και το λευκό άτι παρατηρώντας το γύρισμα ενός σπαγγέτι γουέστερν. Ήμασταν στο Fort Bravo και έψαχνα με μια χούφτα δολάρια να βρω κάποιον διάσημο ηθοποιό του Χόλιγουντ ή της Τσινετσιτά αλλά η τεχνητή πόλη της άγριας Δύσης ήταν άδεια από πιστολάδες και πρωταγωνιστές και μόνο το συνεργείο βολόδερνε καπνίζοντας και ακολουθώντας τον σκηνοθέτη που ούρλιαζε καθώς έψαχνε καλό σημείο για να στήσει την κάμερα για τις επόμενες σκηνές.\nΑφού ξεδιψάσαμε ξεκινήσαμε σε χαλαρό τέμπο για το άγνωστο και χαθήκαμε στην κοιλάδα. Λίγο πριν βγούμε από αυτή άρχισαν πυροβολισμοί οι οποίοι με τρόμαξαν αρχικά αλλά θυμήθηκα πως είμαι εν μέσω γυρισμάτων όποτε γέλασα με την αφέλεια μου. Πριν προλάβω να χαϊδέψω στον λαιμό το άλογο και μα το καθησυχάσω μιας και αυτό τρόμαξε μαζί μου κατάλαβα πως οι σφαίρες ήταν αληθινές και το κατάλαβα με τον πιο οδυνηρό τρόπο. Τρεις σφαίρες πέτυχαν στον λαιμό το άλογο μου κόβοντας το κεφάλι από το υπόλοιπο σώμα του. Πριν βρεθώ κατάχαμα και με σπασμένα πλευρά έβαλα τα χέρια στο κορμί του ετοιμοθάνατου ζώου και σηκώθηκα όρθιος και έδωσα ένα γερό σάλτο προς τα πάνω. Πιάστηκα από ένα τεράστιο καλώδιο σαν αυτό που πιάστηκε ο Τάνγκο με τον Κας στην απόδραση τους από την φυλακή και μετά από μια «βόλτα» στον αέρα αιωρούμενος στο κενό προσγειώθηκα σε ένα τεράστιο τάνκερ στην θάλασσα της Μεσογείου. Ο χρόνος μετρούσε περίεργα και από την ηλιόλουστη Ισπανική κοιλάδα βρέθηκα μετά τα μεσάνυχτα αρκετά μίλια έξω από το λιμάνι της Μασσαλίας εν μέσω θαλασσοταραχής και έντονης καταιγίδας. Προσγειώθηκα στο κατάστρωμα του σαν σάκος με πατάτες. Πολύ καλύτερα από το να είμαι δεμένος σε κάποιο κατάρτι στην μέση του Ειρηνικού Ωκεανού να ακούω την μπαλάντα της αρμυρής θάλασσας σκέφτηκα.\nΣηκώθηκα με στυλ και με δυσκολία έφτασα σε μια πόρτα. Την άνοιξα με έναν κλώτσο και είδα ένα τσούρμο ναύτες και εγκληματικές φάτσες να με κοιτάνε απαξιωτικά. Στην ουσία αυτό που έβλεπα ήταν ένα κακόφημο μπαρ από αυτά που συναντάς σε κάθε λιμάνι και συχνάζουν σε αυτά κάθε καρυδιάς καρύδι ειδικά τεμπέληδες, πουτάνες, απατεώνες και θαλασσόλυκοι.\n- Βάλε σε όλο το σκυλολόι το ακριβότερο κρασί σου απευθύνθηκα στον μπάρμαν και σε μένα το πιο φτηνό ποτό. Κερνάω του είπα. Μια γερασμένη πόρνη ήρθε και έκατσε δίπλα μου.\n- Ομορφούλη, θα μου βάλεις ένα ποτό; με ρώτησε όλο υποσχέσεις. «Με σαράντα ευρώ σου παίρνω μια πίπα εδώ μέσα» μου πρότεινε κοιτάζοντας με επίμονα μέσα στα μάτια. -Δεσποινίς μου απάντησα κοιτάμε και οι δυο από την σωστή μεριά τα σαράντα εγώ από ψηλά εσύ από χαμηλά συγχώρησε με που έχω ξεπεράσει τις επιπόλαιες ορμές μου πια της είπα.\n- Ξέρεις τι να πεις για να ξεγλιστρήσεις ε; Γνωρίζω πολύ καλά πως κοιτάζω τα πενήντα και εσύ ίσα που γλίστρησες στα σαράντα, μικρέ, αχ με ξεγέλασες θαρρείς ε le beau; Γέλασε δυνατά και έφυγε δίνοντας μια γεννάει ρουφηξιά στο τσιγάρο της και ξεφυσώντας τον καπνό στο πρόσωπο μου.\nΠριν βγάλω να πληρώσω βούτηξα στο χαμηλό ποτήρι μου και όταν έβγαλα το κεφάλι μου έξω βρέθηκα στο εστιατόριο Boutary στην οδό Μαζαρέν, 3 δρόμους μακριά από το αβαείο του Σεν Ζερμέν ντε Πρε και το μουσείο Ντελακρουά στο Παρίσι.\nΤο εστιατόριο έμοιαζε με βιτρίνα καταστήματος υαλικών. Μου θύμιζε το καφέ «ογα» (αλλά σε κόκκινο φόντο όχι πράσινο όπως το ιταλικό καφέ) στο Μιλάνο με τα βαριά ξύλινα λουστραρισμένα έπιπλα και τα κρυστάλλινα ποτήρια και το χρυσό νερό που το πλήρωνε τρεις φορές ακριβότερο από τον καλό καβουρδισμένο εσπρέσο σου. Πριν παραγγείλω ο σερβιτόρος μου σέρβιρε μια ζέστη σούπα. Το γεγονός πως είχε μύδια και πως τα φοβόμουν για δηλητηρίαση έστω και ελαφριάς μορφής, δεν με πτόησε. Άλλωστε υπάρχει ένας απαράβατος κανόνας: δεν μπορείς να αφήσεις μια βαρυστομαχιά να σου απαγορέψει την απόλαυση ενός τέτοιου πιάτου. (Στο καλύτερο εστιατόριο του Παρισιού είμαστε διάολε και πόσες φορές θα βρεθώ εδώ, αλήθεια τώρα;). Στο τραπέζι με περίμενε ένα βαθύ πιάτο που περιείχε πεσκανδρίτσα, λυθρίνι , μπακαλιάρο, μύδια και γαρίδες, μπόλικα μπαχαρικά και ειδικά κόκκινο πιπέρι. Αρωματικά• δάφνη, σαφράν, σκόρδο και πράσο. Δίπλα είχε σαλάτα από σολομό ψωμί μπριός κύβους από βούτυρο και αντσούγιες με αγγούρια κομμένα παράλληλα δίπλα σε κατακόκκινες μικροσκοπικές ντομάτες. Το κύριο πιάτο ήταν πιο χορταστικό ακόμα, στο μάτι, στην γλώσσα και στο στομάχι. Φυσικά δεν μπόρεσα να το φάω όλο. Βασικά ίσα που το άγγιξα το ψητό κοτόπουλο σοταρισμένο σε σαμπάνια.\nΦώναξα με άξεστη προφορά το γκαρσόν στα γαλλικά ζητώντας τον λογαριασμό αλλά ο ευγενέστατος υπάλληλος μου είπε πως:\n- Είναι όλα πληρωμένα από τον κύριο που ήρθατε μαζί, τον κύριο Μέρλιν.\n- Μα ήμουν μόνος μου όλη την ώρα ποιον κύριο λέτε μεσιέ;\nΒγήκα έξω από το ρεστοράν νευριασμένος και προσπαθώντας να ξυπνήσω έβλεπα δυο μορφές σαν νεράιδες να μου χαϊδεύουν τα μαλλιά και να μου ψιθυρίζουν νανουρίσματα όποτε εύκολα αφέθηκα στα χάδια τους. Για καλή μου τύχη χτύπησε ξανά το σταθερό μου -πάλι ο ανεξήγητα ευδιάθετος εκδότης μου- αλλά οι πονηρές μου νεράιδες έβγαλαν το καλώδιο από την πρίζα και εγώ συνέχισα να απολαμβάνω τον ύπνο μου.\nΒρέθηκα στο πρώτο μας σπίτι στην Καλλιθέα στο μικρό διαμερισματάκι στην Ρήγα Φερραίου. Έβλεπα την μάνα μου να μας ταΐζει με την αδερφή στο μπάνιο ενώ εμείς πλατσουρίζαμε με τα νερά και μην μπορώντας να αδειάσουμε ένα μικρό πιάτο με σπανακόρυζο επί δυο ώρες δυο στόματα και την μάνα μας να μην βγάζει άχνα από δυσαρέσκεια ή αγανάκτηση γεμάτη υπομονή.\nΚατέβηκα στην Θησέως και ανηφόρισα προς Κουκάκι. Σε ένα παγκάκι είδα μια μαυροφορεμένη φιγούρα να διαβάζει εφημερίδα και να πίνει μοναχικά το μιλκσέικ της. Κάθισα δίπλα του και τον ρώτησα γιατί είναι ντυμένος Μπάτμαν. Αρνήθηκε πως είναι ηθοποιός ή τρελός και κοίταξα την εφημερίδα που κρατούσε και είδα στην ημερομηνία πως δεν είχαμε Απόκριες. Κούνησα με απογοήτευση το κεφάλι και τον χτύπησα φιλικά στον ώμο.\n-Ρε καριόλη εσύ έχεις πάρε δώσε με τον Μέρλιν εγώ σου φαίνομαι παράξενος που είμαι απλά ο εαυτός μου; με έβρισε ρωτώντας ρητορικά.\nΓύρισα απότομα το βλέμμα μου προς το μέρος του.\n-Μπρους ξέρεις τον Μέρλιν τον ρώτησα;\n-Δεν με λένε Μπρους φίλε μου απάντησε.\n-Αυτός είναι ένας πολύ καλός λόγος για να σκάσεις αφού δεν είσαι ο Μπρους Γουείν, τον έβαλα στην θέση του και συνέχισα το ίδιο επιθετικά, «που είσαι απλά ο εαυτός σου Μπάτμαν» του είπα με ειρωνικό ύφος. «Όσο για τον μάγο εσύ που στο διάολο τον ξέρεις;» τον ρώτησα αλλά αυτός σκουντουφλιασμένος βυθίστηκε στο μιλκσέικ του δείχνοντας μου πως δεν ήθελε αλλά πάρε δώσε μαζί μου. Βαρέθηκα κι εγώ να του δώσω άλλη αξία.\n- Ρούφα μια καλή να πνιγείς του είπα ανάμεσα σε αλλά καντήλια φεύγοντας.\nΞύπνησα βράδυ μέσα στον ιδρώτα χωρίς να καταλάβω πως μέρα σε ολόκληρη η μέρα. Πήγα ξανά στον υπολογιστή να βρω το μέιλ αλλά τζίφος. Αύριο πρωί πρωί θα λύσω το μυστήριο, είπα στον εαυτό μου.\nΜετά από τόσο ύπνο και τόσο βαθύ μια βόλτα θα μου έκανε καλό σκέφτηκα και μπήκα στο μπάνιο για να ετοιμαστώ. Καθώς το κρύο νερό έπεφτε στο πρόσωπο μου και με ξυπνούσε ένας καυτός μεθυστικός αέρας ένιωσα να αναβλύζει μέσα από το τηλέφωνο του ντούζ και βυθίστηκα πάλι στην αγκαλιά του Μορφέα.\nΑπό Αύγουστο και θερμοκρασίες κοντά στους 35 βαθμούς Κελσίου τα μεσάνυχτα βρέθηκα δυο εβδομάδες πριν τα Χριστούγεννα του 1968 στο θέατρο Άριστον του Σαν Ρέμο να παρακολουθώ τον πρωταθλητή Ιταλίας Νίνο Μπενβενούτι αντιμέτωπο με τον Αμερικανό Ντον Φουλμερ διεκδικώντας και οι 2 τον τίτλο του πρωταθλητή μεσαίων βαρών στην πυγμαχία. Δίπλα μου καθότανε ένας μεσήλικας με λευκό πουκάμισο που οι μεγάλοι γιακάδες του έβγαιναν με βια από τον λαιμό του κατακόκκινου πουλόβερ του. Αδιαφόρησα και έμεινα με καρφωμένα τα μάτια στο ρινγκ για τους δεκαπέντε γύρους ώσπου η πλάστιγγα έγειρε οριστικά προς το μέρος του Ιταλού πυγμάχου και το κοινό του θεάτρου άρχιζε να παραληρεί αφού μετά την τριλογία στο Μεγάλο Μήλο με τον Γκρίφιθ ο ντόπιος ήρωας κράτησε το στέμμα του βασιλέα των μεσαίων βαρών μέσα στο σπίτι του. Σηκώθηκα από την θέση μου και είδα πως ο παππούλης είχε ήδη φύγει πριν από εμένα. Έπεσε το μάτι μου ένα κομμάτι χαρτί που είχε αφήσει στη θέση, ένα σημείωμα. Το πήρα στα χέρια μου και το άνοιξα. «Θα είμαι στην αγγλοσαξονική Αγγλία για τρεις μέρες μέχρι τις 15 Αυγούστου κανόνισε να βρεθούμε από κοντά. Θυμήσου δεν μπορώ τον πολύ κόσμο. Μ.»\nΉθελα δυο εβδομάδες μέχρι την άδεια μου βαριόμουνα να περιμένω και η «διορία» του Μ που στάνταρ έλεγα ήταν κάποιος Μανώλης, Μάριος, Μικές, πάντως όχι Μέρλιν, έληγε αλλά δεν το είχα πάρει πολύ στα σοβαρά το θέμα «ραντεβού κάπου στον χωροχρόνο» να πω την αλήθεια, περισσότερο το πήρα σαν πλάκα. Ούτως ή άλλως δεν σκόπευα να γίνω κάποιου είδους Χανκ Μόργκαν ούτε έχω κάποια σχέση με το Κονέκτικατ, ενώ είχαμε κανονίσει εδώ και καιρό ένα Σαββατοκύριακο στην Ιθάκη. είχα στείλει κάμποσες ιστορίες στο φάνζιν και ο Καστανάρας δεν πίεζε και ποτέ ενώ στο περιοδικό όλα ήταν υπό τον έλεγχο της Ελπίδας και του Γιάκ. Άρα πολύ καλύτερα από ότι θα το είχα εγώ. Όλα κανονισμένα για ένα διήμερο ξεκούρασης και χαλάρωσης. Καμία περιπέτεια στον ορίζοντα.\nΤο πρωί έφευγα για Αστακό με το αυτοκίνητο και την συντροφιά του κοριτσιού μου. Η ταλαιπωρία να φτάσεις είναι μέσα στο πρόγραμμα αλλά η ομορφιά μόλις φτάσεις στο νησί σε κάνει να τα ξεχάσεις όλα. Φτάσαμε αργά το απόγευμα, αφήσαμε τα πράγματα στην ρεσεψιόν του ξενοδοχείου και κατευθύνθηκαν σούμπιτοι στην κοντινή παραλία του Σαρακήνικου. Κάτσαμε σε αυτή με τους ψαράδες και όχι σε αυτή των γυμνιστών. Όσο ελεύθεροι και αν είναι δεν έχουν όρεξη να μοιραστούν ιστορίες γύρω από μια φωτιά , όχι όσο έχουν οι ψαράδες που αφού δέχτηκαν να πιουν από την μποτίλια μας, έψησαν τα καλύτερα τους ψάρια για μας και άρχισαν να διηγούνται τις περιπέτειες τους. Ήμουν εξ αρχής ειλικρινής μαζί τους. Ότι πούνε μπορεί να χρησιμοποιηθεί σε κάποια ιστορία μου, δεν θα χρειαστείτε δικηγόρο όμως ούτε μπορώ να σας παρέχω εγώ ή η πολιτεία κάποιον αν τον χρειαστείτε...με γεμάτο στομάχι και μπόλικη κούραση γυρίσαμε στο ξενοδοχείο για ένα κρύο μπάνιο και ύπνο, ώστε να γεμίσουμε τις μπαταρίες μας.\nΞεκινήσαμε με γεμάτο ντεπόζιτο και ψυγείο με πάγο και δυο μπουκάλια ρούμι για τουρ στο νησί, απογοητευτήκαμε από τα αρχαία εκθέματα και χώρους, παρατημένα να τα καίει ο ήλιος και ο Χρόνος αλλά μαγευτήκαμε από την βόλτα με το καραβάκι και γαλαζοπράσινα νερά στο Γιδάκι και την Πλατιά Άμμο στον Κόλπο των Αφαλών. Κοιμηθήκαμε στην παραλία και γυρίσαμε την άλλη μέρα καταμεσήμερο να προλάβουμε το πλοίο της επιστροφής. Κατάκοποι αλλά γεμάτοι πήγαμε για ένα γρήγορο μπάνιο και ποτό στο Φιλιατρό.\nΣτην Κίρκη καθίσαμε στο μπαρ και αφού έστειλα μια φωτογραφία μέσω ίνσταγκραμ με τον βαμμένο στα χρώματα της ΛΟΑΤΚΙ σημαίας φαλλό που κοσμούσε το εν λόγω μπαρ στον κολλητό μου που αποκλείστηκε η ομάδα του νωρίς νωρίς από τις ευρωπαϊκές διοργανώσεις ετοιμαζόμασταν σιγά σιγά για το δρόμο προς το λιμάνι.\n- Δεν πιστεύω να περίμενες να βρεις τον Μέρλιν εδώ. Ή να πίστεψες στο «ραντεβού στα τυφλά» με κάποιον αυτόκλητο μάγο, σαμάνο ή ερημίτη γεράκο; Γνώστη μυστικών βοτάνων και αλχημειών και Μαθουσάλα που ζει επί των αιώνων μοιράζονταν ξόρκια και γνώση στους μύστες της τέχνης του;\n- Χαχαχαχα γέλασε η σύντροφος μου και συνέχισε:\n- Μου θυμίζει και λίγο Αρλέτα η φάση», και άρχισε να τραγουδάει τους στίχους «προχθές αργά στο μπαρ το ναυάγιο βρέθηκα να τα πίνω με ένα άγιο..»\nΣτο καράβι διάβαζα το «Γαργαντούας και Πανταγκριέλ» του Ραμπελέ. κάτι μεταξύ φολκ καζαμία, απόσταγμα λαϊκής σοφίας και συλλογή από φωνές υπαίθριας φιέστας και ιπποτικού μυθιστορήματος της εποχής, τα οποία περιγράφουν αναλυτικά την ζωή και την προσωπικότητα, καθώς και το ταξίδι (μια κωμική εκδοχή της Οδύσσειας) του ήρωα, ο οποίος στο τέλος πρέπει να σώσει το βασίλειο των γιγάντων από τον εχθρό. Απολάμβανα τα κατορθώματα του αδερφού Ιωάννη: «...σε άλλους σκόρπιζε τα μυαλά, σε άλλους έσπαγε χέρια πόδια, σε άλλους εξάρθωνε τους σπονδύλους του σβέρκου, σε άλλους μετατόπιζε νεφρά, κατέβαζε μύτες, έβγαζε μάτια, έσκιζε σαγόνια, έδινε τα δόντια τους να τα φάνε, ξεκολλούσε ωμοπλάτες, σακάτευε κανιά, έβγαζε τα ισχία, θρυψιάλιαζε τα κόκαλα των χεριών και των ποδιών...» Με πλησίασε ένας νεαρός. Έχεις διορία μέχρι το τέλος του μήνα να εξιχνιάσεις μια υπόθεση. Αυτο σε θέλει ο Μέρλιν. Έγινε ένα τροχαίο και πρέπει να βρεις στοιχεία που αθωώνουν τον πελάτη μας. Κοίταξα γύρω μου να βρω την Βάνα. Ήμουν μόνος μου στο σαλόνι του καραβιού. Με αυτόν τον τρελό. Γιατί τρελό ήταν το παιδάκι... Μα που πήγαν όλοι;\n-«Δεν είμαι ντετέκτιβ, ούτε σκοπεύω να χάσω άλλο από τον χρόνο μου με αυτή την αηδία, το πιο κακόγουστο αστείο και πιο κακοστημένη φάρσα που μου έχουν κάνει μεγάλε», του απάντησα.\n–«Σου στέλνω βίντεο από κάμερες στο σημείο του συμβάντος. Δες την σύγκρουση και μετά σβήσε το. Το υλικό αυτό μπορεί να μας κάψει.»\nΜπήκα στο κόπο να δω το βιντεάκι. Σε ένα κακής ποιότητας τραβηγμένο από πολύ μακριά δεν μπορούσες να διακρίνεις τίποτα ούτε καν τα χρώματα των 2 αυτοκινήτων. Το έσβησα και ορκίστηκα να μην ξανασχοληθώ με την ιστορία αυτή. Το καράβι έπιανε στεριά και είχαμε αρκετό ακόμα δρόμο μπροστά μας.\nΤο ταξίδι δυστυχώς εξελίχθηκε σε μικρογραφία του Ράλι Ακρόπολις μέσα από παράδρομους, ατελείωτες στροφές, παρακάμψεις από την Εθνική Οδό σε χωματόδρομους, αμέτρητες νταλίκες στην άκρη του δρόμου, κόσμο –κατοίκους της περιοχής και εθελοντές-να παλεύει με τις φλόγες σαν ένα με τους πυροσβέστες και φωτιές όπου έβλεπες δάσος, αστυνομικούς όπου έβλεπες ίσκιο.\nΓύρισα στο διαμέρισμα μου και έβαλα να δω μια ταινία πριν πέσω ξερός από την κούραση. Δεν άντεχα να βλέπω ειδήσεις με ζωντανά ρεπορτάζ από τα μέτωπα των φωτιών σε ολόκληρη την χώρα. Σε κάποιο σημείο της ταινίας σίγουρα αποκοιμήθηκα. Ξύπνησα από την υπερβολική ζέστη και έβαλα σε ένα χαμηλό ποτήρι χυμό πορτοκάλι, μπόλικο πάγο, μια δόση μαρτίνι και δύο δόσεις αμαρέτο. Δροσίστηκα αρκετά και έβαλα ένα ακόμα ποτήρι.Ο καύσωνας ήταν αφόρητος και άνοιξα ξανα την τηλεόραση βλέποντας εικόνες βιβλικής καταστροφής από τους εμπρησμούς στην Εύβοια.\nΒρέθηκα σε ένα υγρό υπόνομο όπου αρουραίοι με κράνη, τουφέκια στην πλάτη και τους τεράστιες γλώσσες σαν φίδια, κυνηγούσαν με μανία το ένα τρωκτικό το άλλο. Ακολούθησα το φως και βγήκα στο ύψος των δρόμων της πόλης. Στην επιφάνεια προσπάθησα να καταλάβω σε ποια πόλη βρισκόμουνα. Όλα μοιάζανε βρετανικά, από την δεξιά οδήγηση και το μουντό αστικό περιβάλλον. Φώναξα ένα ταξί και ο οδηγός του ήταν ένας γεράκος ολόιδιος με τον Μπένι Χιλ. Αν και με τόσα που μου συνέβαιναν την τελευταία βδομάδα ήμουν σίγουρος πως ήταν ο ίδιος και όχι κάποιος που του έμοιαζε. Τον ρώτησα που βρίσκομαι και μου είπε στην μεσαιωνική Ουαλία. Ήμουν σε ακόμα μια παραίσθηση. Το βιομηχανικό τοπίο γκρίζο και με πελώρια φουγάρα να γεμίζουν με τοξικά απόβλητα την ατμόσφαιρα, δεν απαντούσαν στο «μεσαιωνική». Ξάφνου σειρήνες πολέμου ηχούσαν. Λευκά αεροπλάνα με τον Σιδηρούν Σταυρό στο πλάι άρχιζαν να βομβαρδίζουν την πόλη. Η μια βόμβα ήταν αρκετά διαφορετική από όσες είχα δει ποτέ στην ζωή μου. Σε σχήμα αυτοκινήτου της δεκαετίας του 1940 μια κατάλευκη Μερσέντες που έβγαζε φλόγες από την εξάτμιση και το καπό που ανοιγόκλεινε σαν στόμα κάποιου θηρίου κατευθυνόταν με ορμή στο κέντρο της πόλης. Μια κατακόκκινη Μπέντλεϊ ερχόταν προς το σημείο προσγείωσης με ιλιγγιώδη ταχύτητα. Η στιγμή της σύγκρουσης στα έκπληκτα μάτια μου ήταν κάτι το πλέον εντυπωσιακό. Μου θύμιζε την έκρηξη του πυρηνικού μανιταριού στην Ιαπωνία όπως το είχα δει σε ένα ντοκιμαντέρ στην κρατική τηλεόραση. Το αναπάντεχο «τροχαίο» μου θύμισε το τρακάρισμα που μου ζητούσε βοήθεια ο βοηθός του Μέρλιν. Όσοι επέζησαν από την σύγκρουση στο σημείο έτρεχαν αιμόφυρτοι και τυφλωμένοι από την λάμψη της έκρηξης που ακολούθησε. Πλησιάσαμε προσεχτικά με το ταξιτζή να μου ζητάει να απομακρυνθούμε, αλλά εγώ να επιμένω να δω τι έγινε από κοντά. Πήγα μόνος μου τελικά με τον οδηγό του ταξί να ανοίγει την πόρτα και να φεύγει τρέχοντας. Εκεί είδα τον οδηγό της Μπέντλεϊ και τον οδηγό της Μερσέντες να κοιτιούνται στα μάτια όπως κοιτούσε την βελόνα ο Μπάροουζ και τους δυο άθιχτους, και ήταν πιστέψτε με, ο σιχαμερός ο τυχοδιώκτης ο Πρώτος Λόρδος, Τρίτος Πόρδος του Ναυαρχείου, η ντροπή των Δαρδανελλίων, ο συνωμότης, ο ίδιος ο Τσόρτσιλ και να σου να φιλιέται με πάθος στο στόμα με τον οδηγό της Μερσέντες, τον μυθομανή αυστριακό, τον επαγγελματία ψεύτη, τον αντισημίτη προπαγανδιστή που ονειρευόταν πισώπλατες μαχαιριές, τον τσιράκι του Φορντ και των τραπεζιτών, τον ίδιο τον Χίτλερ. Άμοιρε Myrddin Emrys, φτωχό μου παιδί και ‘συ άμοιρε Μάγε η μάχη του λευκού και του κόκκινου δράκου δεν έγινε όπως την σχεδίασες, ο λευκός δράκος δεν τράπηκε σε φυγή και ο κόκκινος δράκος δεν επέστρεψε ήσυχα στη φωλιά του ποτέ... Ώ.\nΟ Μέρλιν, είναι πραγματικό και όχι μυθικό πρόσωπο και βασική μορφή του αρθουριανού κύκλου, που εμφανίζεται στα υπάρχοντα αρχεία από τις αρχές του δέκατου αιώνα ως προφήτης μόνον, αλλά ο ρόλος του εξελίχθηκε βαθμιαία σε εκείνον του μάγου και του προφήτη πριν οι φεουδάρχες λίγο πριν γίνουν θλιβερή ανάμνηση στα βιβλία της Ιστορίας έκλεψαν το όνομα και το βάφτισαν με αυτό σημαίνοντα πρόσωπα και ανθρώπους κλειδιά που τους δώσαν ρόλους στην βιομηχανία όπλων και ρόλους όπως υπουργών, δικτατόρων και συμβούλων επιχειρήσεων, σε όλες τις εξελικτικές φάσεις του βασιλείου του βασιλιά Αρθούρου και μετέπειτα του καπιταλιστικού συστήματος. Του δόθηκε το όνομα Εμρίς (ή Αμβρόσιος) κατά τη γέννησή του στο Καέρ-Φίρντιν. Μόνο αργότερα έγινε γνωστός ως Μέρλιν, εκλατινισμένη εκδοχή της ουαλικής λέξης Μίριντιν, από τον τόπο της γέννησής του. Τούτος ο τύπος επινοήθηκε -όπως και πολλοί άλλοι- πιθανώς από τον Τζέφρεϊ του Μόνμαουθ, καθώς δεν ήθελε ο χαρακτήρας του Μέρλιν να σχετίζεται με τη γαλλική λέξη merde, που σημαίνει «περίττωμα» και θα έφερνε στο μυαλό των ανθρώπων το οικονομικό σύστημα που θριαμβεύει επί της γης εδώ και 500 χρόνια.Την τιμή του Μάγου που το όνομα ληστρικά καπηλεύτηκαν έχουν αναλάβει να διαφυλάξουν 2 εραστές του ροκ εν ρολ παλεύοντας ανάμεσα σε θηρία...\nΘα μου πείτε γιατί σας τα λέω όλα αυτά; “Αγαπητέ αναγνώστη μετά την συνάντηση μας ελπίζω να κατάλαβες πως ότι κατάλαβες κατάλαβες, κατάλαβες;”\nΜπαμπάς από 3η Γη και μαμά από Σάιμπερτρον, οριακά πριν την 80ίλα, τον φέρνουν και τον μετακομίζουν στο Γκόθαμ! Βρίσκει έναν μπλε σκατζόχοιρο για κατοικίδιο, γνωρίζει τη ροκ και ξεκινά να παίζει οκαρίνα. Κάνει το "ultimate trip" στον πλανήτη Ζέμπες κ δουλεύει εκεί υδραυλικός στους υπονόμους του εξοχικού του D.Lynch και μετά χτίστης τείχους και γκρεμιστής. Τον τραβάει ότι πειραματικό και εκτροχιασμένο κ ενδοσκοπεί με moshing και τσάι στο παλάτι του πορφυρού βασιλιά. Το γυρίζει στον καφέ και δεν το αφήνει μέχρι σήμερα. Σ' ένα κομιξάδικο του Γύαψ πουλά και αγοράζει επιστημονική φαντασία και ανεξάρτητη καθημερινότητα και ξεκινά να ερωτεύεται μέχρι την κορυφή του "Ιερού Βουνού" όπου ψάχνει για τις πηγές διασκεδάζοντας επιτέλους! Πριν από κάποια χρόνια κωλώνει λίγο αλλά τρώει μια φάπα κ παίρνει μπρος. Ίσως χρειάζεται μέσο μεταφοράς για να ναι κάπως πιο αυτόνομος παρόλο που γουστάρει κάθε πρωί να παρατηρεί, χωρίς να προσέχει, ακούγοντας μουσική. Το ότι περπατα πολύ και κουβαλάει πετάλια τον κρατάει, θαρρεί, σε νορμάλ βιορυθμούς.


Ιμπραΐμοβιτς: Στηρίζει τον ανεμβολίαστο Τζόκοβιτς | Yellow Radio\nΑρχική/Ποδόσφαιρο/Ιμπραΐμοβιτς: Στηρίζει τον ανεμβολίαστο Τζόκοβιτς\nYellowRadio.gr Follow on Twitter Send an email 23 January 2022 - 20:30\nΖλάταν: «Είμαι κοντά στη γραμμή του τέρματος, αλλά δεν ξέρω αν μπορώ να βρω αλλού τέτοια αδρεναλίνη»\nAναφέρθηκε στο πολύκροτο «σίριαλ» των προηγούμενων ημερών μεταξύ του Νόβακ Τζόκοβιτς και του Australian Open\nΕίναι γνωστό πως ο Ζλάταν Ιμπραΐμοβιτς είναι «χειμαρρώδης» στις συνεντεύξεις του και το απέδειξε με τις δηλώσεις που παραχώρησε στην γαλλική «Equipe». Ο Σουηδός σταρ αναφέρθηκε στην ηλικία του, έκανε την… προτροπή του στον Κιλιάν Μπαπέ να πάει στη Ρεάλ Μαδρίτης, ενώ μίλησε και για την υπόθεση του Νόβακ Τζόκοβιτς και το «σίριαλ» με την απέλαση του από την Αυστραλία. Ο πολύπερειρος σέντερ φορ της Μίλαν πήρε το μέρος του Νο. 1 τενίστα του κόσμου, καθώς όπως ανέφερε: «Δεν είναι δίκαιο να πρέπει να εμβολιαστείς για να δουλέψεις».\n«Γιατί εμβολιάστηκα; Η απάντηση είναι ξεκάθαρη. Για να προστατεύσω τον εαυτό μου και να προστατεύσω τους άλλους. Το να εμβολιάζεσαι για λόγους υγείας δεν είναι το ίδιο με το να συμμετέχεις σε ένα τουρνουά τένις. Όσοι εμβολιάζονται το κάνουν επειδή πιστεύουν σε αυτό και πιστεύουν ότι είναι αποτελεσματικό κατά της νόσου. Όμως, ο καθένας έχει τη δική του άποψη. Οι άνθρωποι δεν πρέπει να αναγκάζονται να εμβολιαστούν μόνο και μόνο για να πάνε στη δουλειά τους. Εμβολίστηκα γιατί πιστεύω ότι είναι ο καλύτερος τρόπος να προστατευτώ, όχι για να παίξω ποδόσφαιρο. Πρόκειται για δύο διαφορετικές καταστάσεις», ανέφερε χαρακτηριστικά ο «Ίμπρα»\nKάκιστη επίδοση στα λάθη...


Αρχική Ευρώπη Ιταλία Ταξίδι στη Ρώμη με έναν μικρόσωμο σκύλο\nΤο μυαλό μας, αυτό κάνει την τρίχα τριχιά και δυσκολεύει τα εύκολα, πολλές φορές λοιπόν δεν χρειάζεται να μελετά και να ψειρίζεις ένα ταξίδι! Ειδικά όταν σε αυτό συμμετέχει κι ένας τετράποδος σύντροφος.\nΠαραμερίσαμε τους φόβους και τις πιθανές απαγορεύσεις, είμαστε τρία θηλαστικά, από αυτά μονάχα το ένα είχε ουρά, που αποφασίσαμε να περπατήσουμε ισότιμα στα στενά της αιώνιας πόλης.\nΤο δίωρο πέταγμα μέχρι την ιταλική πρωτεύουσα τελικά ήταν πολύ πιο εύκολο κι ανώδυνο από μια αντίστοιχη χρονική διαδρομή μέσα στην Αθήνα!\nΟ Ντάφι, είναι ένας νεαρός σκύλος, σχεδόν τριών ετών, ζυγίζει 7 κιλά και 200 γραμμάρια, έτσι μπορούσε να πετάξει μαζί μας, στην καμπίνα του αεροσκάφους, με μια προϋπόθεση να έχει, όπως εμείς, διαβατήριο με τακτοποιημένα εμβόλια και μικροτσίπ.\nΑφού φρόντισε όλες τις φυσικές του ανάγκες, γύρω από το αεροδρόμιο Ελ. Βενιζέλος, ο Ντάφι μπήκε στην ουρά, πλήρωσε το εισιτήριο του κι έπειτα βολεύτηκε όπως μπορούσε στο κλουβάκι του, εκεί έμεινε σιωπηλός, ένας κύριος, μέχρι την έξοδο μας στο αεροδρόμιο Fiumicino.\nΣχεδόν αμέσως τον πλησίασαν Αμερικανοί τουρίστες, άρχισαν τα χάδια και τα παινέματα κι εκείνος φούσκωνε από καμάρι, με τη βεβαιότητα για το ρόλο του είδους του.\nΠού θα πάνε διακοπές οι Έλληνες φέτος;\nΣτη Ρώμη καταλαβαίνεις πόσο μεγάλη αξία έχει η ιστορική συνέχεια και η εξοικείωση του ανθρώπινου είδους με τα υπόλοιπα πλάσματα που κατοικούν στον πλανήτη. Δεν λέω, σίγουρα θα υπάρχουν κι εδώ σπισιστές κι αρρωστημένα δίποδα, όμως και μόνο από τα βλέμματα των άγνωστων διακρίναμε την αποδοχή και τη σιωπηλή συμφωνία. Ακόμη και αν για κάποιους δεν είναι αποδεκτά, τα σκυλιά θεωρούνται αδιαφιλονίκητοι σύντροφοι με εκείνους που τα συνοδεύουν.\nΤα μαξιλάρια από πούπουλα όλοι τα αναγνωρίζουν\nΠρώτη στάση το δωμάτιο του ξενοδοχείου, ένα βιαστικό φρεσκάρισμα, λίγο δροσερό νερό κι αμέσως μετά καταστρώθηκε το σχέδιο, λοιπόν θα βλέπαμε μονάχα ότι επιτρεπόταν να δει κι ο Ντάφι!\nΊσως να φαίνεται ότι χάναμε πολλά, όμως οι μυημένοι στα ταξίδια γνωρίζουν ότι όλα τα συναντάς στους δρόμους, θα μας οδηγούσε η αλάνθαστη όσφρηση του και είχαμε προτεραιότητα τα κρυφά μάτια, αυτά που κρύβαμε κι τρεις βαθιά μέσα στις ψυχές μας.\nΑποστολή 1η. Το πάρκο Μποργκέζε\nΜια μεγάλη πράσινη καρδιά, έτσι εμφανίζεται στο χάρτη το πιο διάσημο πάρκο της πόλης που μας είχε κερδίσει από παλαιότερες επισκέψεις.\nΑυτό το πάρκο είναι ξακουστό για την μοναδική Galleria Borghese που εκτός των άλλων έργων περιλαμβάνει τα μοναδικά γλυπτά του Μπερνίνι και τους πίνακες του πρώτου «διευθυντή φωτογραφίας» του μάγου ζωγράφου Καραβάτζιο!\nΣτο πάρκο υπάρχει επίσης και το σπίτι του Σινεμά, με καθημερινές δράσεις και αφιερώματα στον κινηματογράφο και τη μουσική, επίσης το Βιοπάρκο με τον ζωολογικό κήπο, που μετρούν 100 χρόνια ιστορίας.\nΕμείς προσπεράσαμε τους κλειστούς χώρους, που έτσι κι αλλιώς δεν είχαμε πρόσβαση, αφήσαμε τον Ντάφι να μυρίσει κι έτσι να μας οδηγήσει πιο βαθιά, στο άγνωστο εσωτερικό του πάρκου, στη διαδρομή κάθε τόσο συναντούσαμε πολλά μνημεία αφιερωμένα στους διάφορους καλλιτέχνες και συγγραφείς που επισκέφθηκαν τη Ρώμη και τη Βίλα, ενώ εκατοντάδες ήταν οι επισκέπτες όπως εμείς. Μέχρι που φτάσαμε σε μια πανέμορφη ολοζώντανη έκταση που είναι αποκλειστικά δοσμένη στα…σκυλιά!\nArea ludica per cani\nΕδώ μοιάζει με τον παράδεισο! Τα δίποδα κουβεντιάζουν, περπατούν κι απολαμβάνουν τη φύση, ενώ τα τετράποδα παιδιά τους τρέχουν ευτυχισμένα, σα να μην υπάρχει αύριο. Συναντήσαμε μικρά και μεγάλα σκυλιά κι όσα έπαιρναν το δρόμο προς την έξοδο ήταν ξεθεωμένα, στα μάτια τους έβλεπες την προετοιμασία για τη μεσημεριανή σιέστα τους.\nΠουθενά δεν είδαμε σκουπίδια, ούτε κακάκια σκύλων, σε κάθε γωνιά μας περίμεναν μαντεμένιοι κάδοι. Αλλά το πιο σημαντικό, βρήκαμε κάμποσες βρύσες, με το νερό να τρέχει αδιάκοπα και να γεμίζει πέτρινες γούρνες! Εδώ κανένας άνθρωπος, ούτε άλλο πλάσμα δεν θα έμενε διψασμένο. Τέτοιες βρύσες συναντήσαμε σε όλο το ιστορικό κέντρο της Ρώμης.\nΣτην έξοδο από το πάρκο περπατήσαμε τη διάσημη Via Veneto, τα ακριβά καταστήματα και τα luxury ξενοδοχεία άφησαν αδιάφορο τον Ντάφι, αντίθετα η σερβιτόρα από το ξακουστό Tony bar άφησε το πόστο της και τον πλησίασε για ένα χάδι, εκείνος έδειχνε απορροφημένος από τα μεγάλα πεζοδρόμια, ενώ τα περίεργα χωμάτινα μπαλάκια, που χρησιμοποιούν στα μικρά παρτέρια, έγιναν το καλύτερο παιγνίδι της στιγμής.\nPiazza di Spagna, το απόλυτο κέντρο της Ρώμης\nΜε το χαρακτηριστικό σχέδιο πεταλούδας, η Piazza di Spagna είναι μία από τις πιο γνωστές στον κόσμο και ένα από τα πιο μεγαλοπρεπή αστικά μνημεία του ρωμαϊκού μπαρόκ.\nΚατά την περίοδο της Αναγέννησης, αυτή η πλατεία ήταν το πιο δημοφιλές τουριστικό αξιοθέατο στην πόλη, προσέλκυσε καλλιτέχνες και συγγραφείς και εκείνη την εποχή ήταν γεμάτη όμορφα ξενοδοχεία, καφέ και κατοικίες.\nΤο κύριο χαρακτηριστικό της είναι η κομψότητα, από τα χρώματα των κτηρίων, το σιντριβάνι σε σχήμα βάρκας καμωμένο από τον Μπερνίνι, ενώ δεσπόζει η θεόρατη επιβλητική σκάλα που οδηγεί στην εκκλησία Trinità dei Monti.\nAir France: Νέα δρομολόγια προς την Ελλάδα από Ιούλιο & Αύγουστο\nΟ Ντάφι ακόμη μια φορά δεν έδωσε σημασία στην αρχιτεκτονική, δεν εντυπωσιάστηκε από την ιστορία, απεγνωσμένα έψαχνε για μια σκιά και στάθηκε μπροστά στις βιτρίνες διάσημων δημιουργών, διψασμένος ζήτησε νερό και εμείς βρήκαμε την ευκαιρία για ένα απεριτίφ σε ένα διάσημο καφέ.\nΤο Καφέ Γκρέκο\nΕίναι το πιο ιστορικό “καφέ” της Ρώμης και βρίσκεται σ’ έναν από τους πιο πολυσύχναστους δρόμους, στη Βία Κοντόττι αριθ. 86, μόλις δυο βήματα από την Πιάτσα ντι Σπάνια. Στο εσωτερικό δεν μας επέτρεψαν να καθίσουμε, μας πρότειναν το πίσω στενό όπου υπάρχουν 4-5 τραπεζάκια κι εκεί διαλέξαμε να ζήσουμε το όνειρο του caffe Greco.\nΣ’ αυτό σύχναζαν κατά καιρούς σπουδαίες προσωπικότητες, ζωγράφοι, γλύπτες, μουσουργοί και άνθρωποι των γραμμάτων από ολόκληρη την Ευρώπη, οι οποίοι επισκέπτονταν ή ζούσαν στη Ρώμη. Κάτι από εκείνες τις ψυχές στα σίγουρα τριγυρνά ακόμη σήμερα στη σύγχρονη Ρώμη.\nΤοhot spot και η αναγκαστική στάση στο ιατρείο\nΈνα μικρό δερματικό πρόβλημα, που φέραμε από την Αθήνα, μας οδήγησε σε ένα κτηνιατρείο της Ρώμης. Δυο γιατροί, η κα G. Colapinto και ο κ G. Barbato, με πολύ προσοχή φρόντισαν τον Ντάφι και σύντομα ξαναπήραμε τους δρόμους, όμως εκεί μάθαμε κάτι σπουδαίο, στην ίδια περιοχή, πολύ κοντά στην εκκλησία Santa Maria Maggiore, βρισκόταν ένα από τα καλύτερα εστιατόρια της cucina romana!\n– Άραγε θα δεχόντουσαν τον σκύλο μας;\nΑργότερα, όπως θα διαβάσετε και πιο κάτω, μάθαμε ότι αυτό δεν ήταν πρόβλημα, το ζήτημα ήταν να βρεθεί τραπέζι, γιατί εκεί, όπως και σε αρκετά ακόμη εστιατόρια, δε δεχόντουσαν κρατήσεις και η ουρά των πεινασμένων στο πεζοδρόμιο ξεπερνούσε τα 30-40 μέτρα!\nΑτέλειωτες μυρωδιές, αμέτρητες πληροφορίες\nΣτο ιστορικό κέντρο της Ρώμης χάνεις το μυαλό σου από το μεγαλείο της αρχιτεκτονικής και ταυτόχρονα της ιστορικής συνέχειας. Πέρα από τα μνημεία, οι περισσότερες επιχειρήσεις μετρούν πολλές γενιές προς τα πίσω, γονείς παραδίδουν στα παιδιά τους τα εστιατόρια τους, τα μικρά και μεγάλα καταστήματα τους κι εκείνα όχι μόνο δεν ντρέπονται, ακολουθούν τον ίδιο σταθερό δρόμο, καμαρώνουν και εξελίσσουν την οικογενειακή παράδοση. Τίποτε λοιπόν δε γίνεται τυχαία, αντίθετα ο αγώνας πολλών γενιών δίνει προβάδισμα και τους κάνει να ξεχωρίζουν.\nΑκόμη μεγαλύτερη εντύπωση προκαλεί τόσο ο όγκος, όσο και η απότομη εξαφάνιση των εκατοντάδων ταξιδιωτών! Τη μια στιγμή δεν μπορείς να περπατήσεις από την κόσμο και αμέσως μετά, στρίβεις στην επόμενη γωνία, περπατάς λίγα μέτρα και μια έρημη πλατεία ανοίγεται μπροστά σου. Στο ιστορικό κέντρο πέρα από τους αμέτρητους ταξιδιώτες ζουν και πολλοί κάτοικοι, οι Ιταλοί δίκαια καμαρώνουν για την κληρονομία τους και με πάθος χαίρονται την φινέτσα και το στυλ που τους χαρακτηρίζει.\nΕπεισόδιο στην πλατεία Ροτόντα\nΠοιος περνά από τη Ρώμη και δεν βλέπει το Πάνθεον; Ευτυχώς πέθαναν εκείνοι οι παλιοί τρομακτικοί Θεοί! Αυτό το παράξενο κτήριο με μια πόρτα και ένα άνοιγμα στην οροφή, ήταν αφιερωμένο σε κείνους που διψούσαν για αίμα, θυσίες κι ανομολόγητες τελετές. Αιώνες αργότερα έγινε ο πρώτος ειδωλολατρικός ναός στη Ρώμη που “χριστιανοποιήθηκε”, και σήμερα λειτουργεί επίσημα ως Basilica di Santa Maria ad Martyres, ή αλλιώς Santa Maria Rotonda.\nΜπορεί στο εσωτερικό του να μη μας επέτρεψαν την είσοδο, όμως αρκετές στιγμές βρεθήκαμε περαστικοί από την πλατεία Ροτόντα και κάθε φορά ήταν διαφορετική.\nΑπό το χάραμα, που ήταν έρημη και έμοιαζε ακόμη πιο σαγηνευτική, ίσως και λίγο απόκοσμη με τους μύθους που κουβαλά, έπειτα το μεσημέρι, που γεμίζει ασφυκτικά από τους ξένους ταξιδιώτες μέχρι το βράδυ, που ο ναός κλείνει, ενώ στα γύρω καφέ και εστιατόρια με δυσκολία βρίσκεις τραπέζι.\nΣε μια από τις βόλτες μας ένας υπαίθριος performer διάλεξε τον Ντάφι, για να τον βάλει στο πρόγραμμα του και να αστειευτεί. Ο σκύλος διαφώνησε, αντέδρασε με θάρρος, ξεπετάχτηκε και γάβγισε ακαριαία, με αποτέλεσμα το κοινό της πλατείας να χειροκροτήσει, να αποθεώσει τον Ντάφι!\nΒόλτες στις πλατείες\nΜόλις μια ανάσα από τη μια πλατεία και μια άλλη ξεπετάγεται. Η piazza Navona είναι τεράστια και πασίγνωστη, ίσως λίγο άβολη για το σχήμα της, όμως άξιζε την προσοχή μας. Κάποτε ήταν το στάδιο Domitian και μπορούσε να χωρέσει 20.000 θεατές που παρακολουθούσαν αθλητικούς αγώνες.\nΣήμερα και πάλι γεμάτη κόσμο που δεν έδιναν σημασία στη βροχή, βόλταραν ανέμελα γύρω από τα επιβλητικά αγάλματα, καμωμένα από τα μαγικά χέρια του Bernini, του Giacomo della Porta και αργότερα από τους Antonio Della Bitta και Gregorio Zappalà.\nΟι περισσότεροι έδειχναν να περιμένουν τη νύχτα, τότε που το φως ζωγραφίζει με καμβά τις τρεις διαστάσεις, ενώ αμέτρητες σκιές, από πλάσματα και πέτρες, καμώνονται πως τάχα έχουν κι αυτές ψυχή και μονολογούν.\nΤότε πήραν θέση οι μουσικοί με τα μεσαιωνικά όργανα, κάποιοι παράξενοι καλλιτέχνες δρόμου, ενώ στις εξόδους από την πλατεία, έστεκαν χειρομάντες κι ένα σωρό περίεργοι μάγοι, όλοι περίμεναν τους υποψήφιους πελάτες, για να τους αποκαλύψουν κάτι από το αβέβαιο μέλλον.\nΞεκίνησαν πιλοτικά τα έργα για τον "Μεγάλο Περίπατο της Αθήνας". Δείτε ποιοι δρόμοι θα είναι κλειστοί για τα ΙΧ\nΌμως στη Ρώμη έχει την τιμητική του το παρελθόν, ακόμη και η πιο σύγχρονη από τις τέχνες, ο κινηματογράφος, μοιάζει να ξεπηδά, όπως το παγωμένο νερό από τις δημόσιες βρύσες, από κάθε στενό.\nΜεγάλες επιγραφές ενημερώνουν τους επισκέπτες για τα σημαντικά φιλμ του νεορεαλισμού και για τα ακριβή σημεία που γυρίστηκαν οι σκηνές τους, εκείνοι που έχουν δει την dolce vita του Φελίνι ή το Eclipsse του Αντονιόνι, σίγουρα θα νιώσουν κάτι από τις ταινίες των θρύλων του ιταλικού κινηματογράφου.\nΕδώ στη Ρώμη η απογείωση των αισθήσεων δεν γίνεται με τα μάτια, γίνεται με τους γευστικούς κάλυκες. Εδώ η περίφημη 6η αίσθηση, το umami, κλειδώνει τον ανθρώπινο εγκέφαλο!\nΠέρα από την αποθέωση της ιστορίας και το πανηγύρι των τεχνών, της ζωγραφικής, της γλυπτικής, της αρχιτεκτονικής, της μουσικής και του κινηματογράφου, ντόπιοι και κυρίως οι αμέτρητοι ταξιδιώτες, δένονται με τα μακαρόνια, πνίγονται για μια pizza κι αρρωσταίνουν με… το παγωτό.\n– Pasta cacio e pepe ή μήπως μιαcarbonara με ολόφρεσκα ζωντανά αυγά;\n– Pizza με αντζούγιες ή φορτωμένη παρμεζάνα;\nΚάτι από τα δυο θα ερωτευτείς και τότε είναι σίγουρο, θα σε κάνει να πιστέψεις πως είσαι γεννημένος για αυτή την πόλη! Κι ύστερα θα σταθείς με υπομονή στην ατέλειωτη ούρα, με τα σάλια να τρέχουν, για ένα κυπελάκι παγωτό κι έπειτα θα απορήσεις,\n– μα τι μαγικό έχει ετούτη η συνταγή; κι αυτό το παγωτό, έχει την πιο φυσική και ταυτόχρονα την πιο υπέροχη γεύση στον κόσμο;\nΘα σκεφτείτε τι έγινε ο Ντάφι, μα σε όλα τα εστιατόρια ήταν συνοδός μας, κανένα από αυτά τα καταστήματα δεν είχε πρόβλημα με έναν σκύλο του μεγέθους του! Μάλιστα τον φρόντισαν, του πρόσφεραν νερό και κάποιοι ρώτησαν αν ήθελε λίγο προσιούτο ή προτιμούσε ένα γερό κομμάτι παρμεζάνα.\nΚανείς από τους πελάτες δε δυσανασχέτησε από την παρουσία του, μάλλον έδειχναν ότι ήταν κάτι απόλυτα φυσιολογικό, για μια στιγμή το μυαλό μας ταξίδεψε στην χώρα μας και στη μίζερη άρνηση που εισπράττουμε όταν βλέπουν τον σκύλο. Ένα επαναλαμβανόμενο φαινόμενο που ζούμε ειδικότερα στην ελληνική επαρχία.\nΟ πιο διάσημος θρύλος της Ρώμης θέλει τον επισκέπτη να πετά ένα νόμισμα στη Φοντάνα ντι Τρέβι, στο πιο όμορφο και επιβλητικό συντριβάνι σ’ ολάκερη τη Ρώμη κι έτσι είναι πια σίγουρο ότι κάποτε θα επιστρέψει.\nΔεν θα γινόταν να μην περάσει από εδώ κι ο Ντάφι, όχι τόσο για την ελπίδα της επιστροφής, αλλά για να αντικρύσει εκατοντάδες χαρούμενα δίποδα να αφήνονται στο τρυφερό χάδι των μύθων.\nΕυτυχώς ο Ντάφι δε σκιάζεται από τα πλήθη των ανθρώπων που έστεκαν και πάλευαν να ασφαλίσουν μια στιγμή μέσα στις φωτογραφικές τους μηχανές. Ούτε καν τρόμαξε από το τεράστιο άγαλμα του Θεού Ποσειδώνα, που με τα δυο του άλογα έδειχνε έτοιμος να ξεπεταχτεί και να πάρει δρόμο από τη λιμνούλα.\nΣτην μικρή πλατεία Trevi υπάρχουν ελάχιστες σκιές, πολύ δύσκολα γλυτώνεις από την αγριάδα του ήλιου, ο Ντάφι αρνήθηκε το ανθρώπινο χαζολόγημα, έριξε το δικό του νόμισμα κι αμέσως μας έσυρε στα στενά, κάπως έτσι αποδράσαμε από τον πιο μεγάλο μύθο της αιώνιας πόλης.\nΕίναι υπέροχο να έχεις συντροφιά έναν σκύλο, ακόμη πιο συγκλονιστικό είναι να σε συνοδεύει σε ένα ταξίδι στη Ρώμη!\nΜπορεί ορισμένα αξιοθέατα να αποκλείονται από το πρόγραμμα, μπορεί να μην μας άφησε να περπατήσουμε μέσα σε μουσεία, όμως κερδίσαμε χρόνο στο δρόμο, πιστέψαμε στην όσφρηση του και είδαμε μέσα από τα μάτια του μια διαφορετική αιώνια πόλη!\nΣε μια από τις βόλτες μας, έτσι χωρίς κατεύθυνση και στόχο, ο Ντάφι μας οδήγησε μπροστά σε ένα τεράστιο πανό του Αγίου Luigi Gonzaga. Πρόκειται για έναν Άγιο της καθολικής εκκλησίας που είναι αφιερωμένος στη νεολαία.\nΦέτος, με αφορμή τα 450 χρόνια από τη γέννηση του, η καθολική εκκλησία αφιέρωσε το 2018 στη μνήμη του. Αυτός ο Άγιος, όπως λέει η βιογραφία του, από παιδί αφιερώθηκε στην βοήθεια των φτωχών, κάποια μέρα βρέθηκε στο δρόμο ένας λεπρός και ο Luigi Gonzaga τον πήρε επάνω στους ώμους τους και τον μετέφερε στο νοσοκομείο. Λίγες μέρες αργότερα ο Luigi αρρώστησε και πέθανε, ήταν μόλις 23 ετών.\nΓιατί τα αναφέρω όλα αυτά, εμείς τα δίποδα, άτριχα κολοβά θηλαστικά, έχουμε μια απίστευτη ανάγκη από πρότυπα, από συνανθρώπους μας, που να αγαπούν και να προσφέρουν άδολα, με αυταπάρνηση, μακριά από κάθε είδους δεύτερες σκοτεινές σκέψεις.\nΣκεφτείτε λοιπόν τον τετράποδο φίλο μου, τον Ντάφι, που γεννήθηκε με όλα αυτά τα χαρίσματα που εμείς θεοποιούμε! Αυτός μοιράζει την αγάπη του δίχως καμιά συστολή.\nΣε αυτόν τον Άγγελο δεν άξιζε τουλάχιστον ένα ταξιδάκι στον κόσμο; Κι από εδώ και πέρα στα όνειρα του πότε-πότε να τριγυρνά στα στενά της Ρώμης.


Υποβλητικό τοπίο, συναρπαστική ιστορία, κοσμοπολίτικη ατμόσφαιρα, μοναδικά τοπικά προϊόντα και κρασιά, γαστρονομία που εξελίσσεται διαρκώς, υπηρεσίες υψηλού επιπέδου. Η Σαντορίνη δεν είναι τυχαία ένας από τους τοπ ταξιδιωτικούς προορισμούς στη Μεσόγειο. Από το ηφαιστειακό τοπίο της Καλντέρας, τις ιδιόμορφες παραλίες με τη μαύρη άμμο και τα γλυπτά βράχια και τον σημαντικό αρχαιολογικό χώρο στο Ακρωτήρι μέχρι τα ατμοσφαιρικά γκουρμέ εστιατόρια και το έντονο nightlife, κι από τη διαμονή σε πολυτελείς μονάδες με εκπληκτική θέα, αρχοντικά και καπετανόσπιτα μέχρι τις εκδρομές και τις ανακαλύψεις στην ενδιαφέρουσα ενδοχώρα, μιλάμε για ένα νησί μοναδικό. Η μαγεία και ο ρομαντισμός που εμπνέει το τοπίο έχουν διαποτίσει το lifestyle της Σαντορίνης και τα θεμέλια της τουριστικής της εξέλιξης^ γι’ αυτό και όλα της τα χαμηλοφωτισμένα εστιατόρια, τα ρομαντικά ξενοδοχεία ή τα ατμοσφαιρικά κοκτέιλ μπαρ μοιάζουν σαν να έχουν φτιαχτεί σε μεγάλο βαθμό για να δεχτούν ζευγάρια και ερωτευμένους – και δεν είναι να απορείς που εκατοντάδες επισκέπτες έρχονται κάθε χρόνο από την άκρη του κόσμου για να παντρευτούν ή να ανανεώσουν όρκους αγάπης με θέα την Καλντέρα. Η Καλντέρα είναι βέβαια ο υπ’ αριθμόν ένα τόπος των εξελίξεων και το αντικείμενο του πόθου όλων των επισκεπτών. Από τις πολυτελείς μονάδες με πισίνες που κρέμονται στον γκρεμό και τα ατμοσφαιρικά καπετανόσπιτα μέχρι τα λιτά παραδοσιακά υπόσκαφα, σκαρφαλωμένα στο φρύδι της Καλντέρας, συναντά κανείς καταλύματα για όλα τα γούστα και όλους τους προϋπολογισμούς. Παράλληλα με την Καλντέρα, η ενδοχώρα και οι παραλίες εξελίσσονται και διεκδικούν την προσοχή των επισκεπτών είτε ως τόπος διαμονής είτε ως επιλογή για φαγητό και διασκέδαση. Άλλωστε το ηφαίστειο δεν έχει προικίσει μόνο την Καλντέρα: οι παραλίες (από το γυαλιστερό μαύρο βότσαλο του Περίβολου στα λευκά γλυπτά βράχια της Βλυχάδας) και τα χωριά (από τον υπόσκαφο Βόθωνα στην ανατολίτικη Φοινικιά) έχουν μια ιδιαίτερη φυσική ομορφιά, έξω από τα κλασικά κυκλαδίτικα στάνταρ. Το ηλιοβασίλεμα είναι η καλύτερη ώρα της Καλντέρας. Τα Φηρά το απολαμβάνουν από τα κοκτέιλ μπαρ του Φρυδιού, η Οία από τα ερείπια του κάστρου, το Ημεροβίγλι από τις βεράντες των πολυτελών ξενοδοχείων. Τα Φηρά είναι η κοσμική φασαριόζικη πρωτεύουσα, η πιο δυνατή πιάτσα του nightlife, ο τόπος διαμονής όσων θέλουν να βρίσκονται στο κέντρο των εξελίξεων. Τα κοσμηματοπωλεία της «gold street», τα κλαμπ της «bar street», ο χαμός της κεντρικής πλατείας, οι ήσυχοι νωχελικοί ρυθμοί των Καθολικών, της πιο ατμοσφαιρικής γειτονιάς, είναι οι all time classic εικόνες των Φηρών. Η Οία, από τους πιο καλοδιατηρημένους παραδοσιακούς οικισμούς στην Ελλάδα, είναι η χώρα των αργών ρυθμών, η αγαπημένη των σοφιστικέ και των ερωτευμένων. Πέρα από το κλασικό ηλιοβασίλεμα στο Κάστρο (με τα πλήθη των τουριστών σκαρφαλωμένα στις στέγες να χειροκροτούν!), περπατήστε στο Σιδερά, τη γειτονιά με τα εντυπωσιακά καπετανόσπιτα. Το Ημεροβίγλι έχει εξελιχθεί στο πιο περιζήτητο ξενοδοχειακό χωριό του νησιού και κάθε χρόνο επεκτείνεται περισσότερο εκτός των ορίων του παραδοσιακού οικισμού. Στις παραλίες της Σαντορίνης, με επίκεντρο το Καμάρι, υπάρχουν πιο κλασικά νησιώτικα παραθεριστικά θέρετρα, με μεγάλα ξενοδοχεία και μπαρ, κυρίως για ξένους επισκέπτες. Το πιο δυνατό σημείο της αγοράς της Σαντορίνης είναι τα έργα τέχνης, οι αντίκες και τα έθνικ αντικείμενα και ρούχα που θα βρείτε σε μικρά και προσωπικά ως επί το πλείστον καταστήματα στα Φηρά και στο κεντρικό καλντερίμι της Οίας. Σταθερά χαρτογραφημένα είναι τα πράγματα και στο nightlife, με τα Φηρά να κρατούν τα σκήπτρα: meeting point η πλατεία και κεντρικός πυρήνας του ξεσαλώματος η «bar street» με τα mainstream clubs. Πιο ήρεμα τα πράγματα στην Οία, all-day beach parties στις παραλίες. Πότε να πάτε Πέρα από το καλοκαίρι, ιδιαίτερη εποχή είναι η άνοιξη, με την Kαλντέρα να… ανθίζει και το Πάσχα να γιορτάζεται τελετουργικά στο χωριό Πύργος.\nΠλήρης λίστα εστιατορίων από τον Alpha Guide (69)\nRadisson Blu Zaffron Resort στη Σαντορίνη από τον όμιλο Φάις 10/03/2021 Στη Σαντορίνη επεκτείνει την παρουσία της η διεθνής αλυσίδα ξενοδοχείων Radisson, μετά την Αθήνα και την Κρήτη.


Μανωλάδα Ηλείας: Ήταν σε αμόκ ο Μπαγκλαντεσιανός- Αποπειράθηκε να βιάσει τυφλή μητέρα και τραυμάτισε με μαχαίρι όσους επιχείρησαν να τον ακινητοποιήσουν – Nantia Report\nΜε μαχαίρα ο Μπαγκλαντεσιανός καταδίωξε κι αποπειράθηκε να βιάσει τυφλή γυναίκα και την κόρη της, τραυμάτισε σοβαρά ομοεθνή του, ενώ κάτοικοι στη Μανωλάδα, με ξύλα τον καταδίωκαν. Οργισμένοι οι κάτοικοι ζητούν να ενισχυθεί η Αστυνομική παρουσία στην περιοχή τους.\nTo πρωτοφανές περιστατικό σόκαρε την τοπική κοινωνία της Νέας Μανωλάδας με πρωταγωνιστή 18άχρονο αλλοδαπό από το Μπαγκλαντές και θύματα μια τυφλή γυναίκα, την κόρη της και έναν ομοεθνή του. Ο δράστης σε κατάσταση αμόκ επιτέθηκε κρατώντας μαχαίρι με σκοπό να βιάσει την 55χρονη τυφλή και δεν σταμάτησε πουθενά έως ότου τον αφόπλισαν άνδρες του χωριού και τον ακινητοποίησαν. Λίγα λεπτά πριν είχε μαχαιρώσει τον 37χρονο ομοεθνή του και να τραυματίσει μια άλλη νεαρή γυναίκα. Σύμφωνα με πληροφορίες ο δράστης είχε μπει παράνομα στη χώρα μας και βρίσκεται στην περιοχή τον τελευταίο μήνα.\nΉταν 09.30 το πρωί όταν ο 18χρονος δράστης έφτασε στο κατώφλι του σπιτιού της 55χρονης και της κόρης της που βρίσκονταν στην αυλή τους. Κρατώντας ένα μαχαίρι μήκους 22 εκατοστών, ζήτησε επιτακτικά από την κόρη να ανοίξει την πόρτα και αυτό τρόμαξε τις δύο γυναίκες που άρχισαν να καλούν σε βοήθεια. Η 30χρονη άρχισε να τρέχει και να καταδιώκεται από τον 18χρονο, που ξαφνικά την άφησε και στράφηκε προς την 55χρονη που δεν μπορούσε να δει τον κίνδυνο και να προστατευτεί. Προσπάθησε να ξεφύγει και ο δράστης την σταμάτησε κάτω από δέντρο…\nΟ γιος της άτυχης γυναίκας, ιερέας στον Αγ. Νικόλαο Σπάτα, περιέγραψε τις στιγμές που έζησε η μητέρα και η αδερφή του. «Οι γείτονες τις έσωσαν, αλλά είναι συγκινητικό πως ένας ομοεθνής του δράστη, προσπάθησε να τον εμποδίσει, ενώ τον μαχαίρωσε. Εμείς είμαστε χριστιανοί. Βοηθάμε τους ανθρώπους, τους αγαπάμε όλους, τους δεχθήκαμε και τρόφιμα τους δίνουμε. Η εκκλησία μας και εμείς τους αγκαλιάζουμε όλους, όμως συμβαίνουν αυτά τα θλιβερά. Ας κρίνει ο κόσμος» σχολίασε.


Χρωστάς ρεύμα στη ΔΕΗ; Δεν μπορείς να αλλάξεις εταιρεία αν δεν πληρώσεις…\nΑπόφαση του Πάνου Σκουρλέτη βάζει φρένο στην αλλαγή προμηθευτή ρεύματος, στην περίπτωση που ο καταναλωτής έχει ανοιχτούς λογαριασμούς με τη ΔΕΗ\n23 Μαΐου 2016 06:40\nΦρένο στην αλλαγή προμηθευτή ρεύματος, στην περίπτωση που ο καταναλωτής έχει εκκρεμείς οφειλές προς τη ΔΕΗ, βάζει με απόφασή του ο υπουργός ΠΕΝ, Πάνος Σκουρλέτης, η οποία σύντομα αναμένεται να δημοσιευθεί στην Εφημερίδα της Κυβερνήσεως και να μπει σε εφαρμογή.\nΜε την απόφαση δεν θα επιτρέπεται η αλλαγή προμηθευτή σε περίπτωση που δεν έχουν εξοφληθεί ολοσχερώς ή δεν έχουν διακανονιστεί οι εκκρεμείς οφειλές του πελάτη προς τη ΔΕΗ.\nΣτην περίπτωση που ο καταναλωτής κάνει διακανονισμό με τη ΔΕΗ για τις παλιές οφειλές του, μπορεί στη συνέχεια να αλλάξει εταιρεία. Αν όμως δεν πληρώνει τις δόσεις του διακανονισμού του, τότε η ΔΕΗ θα μπορεί να υποβάλλει στο Διαχειριστή του Συστήματος εντολή για «κόψιμο» της παροχής, ακόμη και εάν ο πελάτης είναι συνεπής με τον καινούργιο του Προμηθευτή.\nΓια να εφαρμοστεί η παραπάνω απόφαση του Υπουργού Περιβάλλοντος και Ενέργειας πρέπει να γίνει η σχετική αλλαγή στον υφιστάμενο «Κώδικα Προμήθειας Ηλεκτρικής Ενέργειας σε Πελάτες» ο οποίος προβλέπει την απολύτως ανεμπόδιστη αλλαγή προμηθευτή.\nΗ απόφαση Σκουρλέτη έρχεται μετά από αίτημα της ΔΕΗ η οποία έχει ένα τεράστιο νούμερο ανεξόφλητων λογαριασμών (περίπου 2,3 δισ. ευρώ) και την ίδια στιγμή βλέπει κάποιους από τους κακοπληρωτές πελάτες της να την εγκαταλείπουν κάνοντας σύμβαση με άλλες εταιρείες που προσφέρουν ελκυστικότερα προγράμματα (για τη σύγκριση των προγραμμάτων βλέπε www.ftinorevma.gr).\nΑπό την πλευρά τους οι ιδιωτικές εταιρείες που ανταγωνίζονται τη ΔΕΗ εκτιμούν ότι δεν θα ανακοπεί ο ρυθμός με τον οποίο αποκτούν μερίδια στη λιανική του ρεύματος, καθώς ήδη έκαναν πολύ αυστηρή επιλογή όταν ο υποψήφιος πελάτης δεν είχε εξοφλημένο εκκαθαριστικό λογαριασμό.\nΆλλωστε από χθες, η θέση των εναλλακτικών παρόχων ρεύματος γίνεται ευκολότερη μετά την ψήφιση του πολυνομοσχεδίου στη Βουλή. Εκεί περιελήφθη τόσο η κατάργηση του Ειδικού Φόρου Κατανάλωσης του φυσικού αερίου που προορίζεται για ηλεκτροπαραγωγή, όσο και η θεσμοθέτηση των δημοπρασιών ρεύματος τύπου NOME.\nΜε τη πρώτη ρύθμιση, θα μειωθεί η χονδρεμπορική τιμή με την οποία αγοράζουν οι προμηθευτές το ρεύμα για να το «πουλήσουν» στους πελάτες τους. Συνεπώς αυξάνονται τα περιθώρια που έχουν οι εναλλακτικοί πάροχοι ρεύματος να «χτυπήσουν» ακόμα περισσότερο τις τιμές και να προσφέρουν ανταγωνιστικότερες λύσεις στους καταναλωτές.\nΜε τη δεύτερη ρύθμιση ορίστηκε ότι η ΔΕΗ είναι υποχρεωμένη να βγάζει σε δημοπρασία στην οποία θα συμμετέχουν οι ιδιώτες προμηθευτές, ρεύμα από λιγνιτικές και υδροηλεκτρικές μονάδες σε τιμές κόστους. Η πρώτη δημοπρασία θα γίνει το Σεπτέμβριο, με φυσική παράδοση στο τελευταίο τρίμηνο του χρόνου. Η αγορά φθηνού ρεύματος εκ μέρους των προμηθευτών θα αυξήσει σημαντικά τις δυνατότητές τους να ανταγωνιστούν τη ΔΕΗ και να διεκδικήσουν ακόμα μεγαλύτερα μερίδια.


Σαρώνει τη χώρα η «Ιοκάστη» με βροχές, χιόνια και ισχυρούς ανέμους – mazimagazine.gr\nΑγριεύει ο καιρός από το μεσημέρι του Σαββάτου αφού η «Ιοκάστη» που έρχεται από τη Λιβύη θα σαρώσει τη χώρα με ισχυρές χιονοπτώσεις, βροχές ,καταιγίδες.\nΠρόκειται για ένα δυνατό βαρομετρικό που θα κινηθεί με μεγάλη ταχύτητα από τον κόλπο της Σύρτης (βόρια της Λιβύης )προς την Ελλάδα το Σαββατοκύριακο που θα διανύσουμε 10-11/2/2018 και θα προκαλέσει ισχυρές χιονοπτώσεις, βροχές ,καταιγίδες, ιδιαίτερα στα ορεινά και σε περιοχές με χαμηλότερο υψόμετρο στη Δυτ. Μακεδονία.\nΣυγκεκριμένα τις πρώτες ώρες του Σαββάτου θα σημειωθούν ισχυρές βροχές και καταιγίδες αρχικά στην Πελοπόννησο και το Νότιο Ιόνιο και α επεκταθούν σε ολόκληρη τη χώρα από το μεσημέρι.\nΣτην Αττική περιμένουμε βροχές και καταιγίδες από το μεσημέρι έως τα μεσάνυχτα του Σαββάτου.\nΧιόνια θα πέσουν στα ορεινά της Ηπειρωτικής χώρας ,ιδιαίτερα στην Δυτική Μακεδονία αναμένονται σε υψόμετρο 600 μέτρων. Οι άνεμοι θα πνέουν θυελλώδεις με ένταση 8 και 9μποφόρ, από το μεσημέρι στο Νότιο Ιόνιο και από το απόγευμα στο Κεντρικό και νότιο Αιγαίο , ενώ από το μεσημέρι τόσο στο Νότιο Ιόνιο, και από το απόγευμα στο Κεντρικό και Νότιο Αιγαίο.\nΟ Μετεωρολόγος Γιάννης Καλλιάνος μέσα από την σελίδα του στο facebook προειδοποίησε για τα δύσκολα καιρικά φαινόμενα που θα εξελιχτούν κατά 2ημερο που θα διανύσουμε σε όλη τη χώρα .\nΣάββατο – Αττική :\nΣάββατο – Θεσσαλονίκη :